ועדת העבודה והרווחה, כנסת 24, פרוטוקול מספר 37, 2021-11-08 12:00

אפרת רייטן: בוקר טוב לכולם.

אפרת רייטן: אני מתכבדת לפתוח את הישיבה של ועדת העבודה והרווחה.

אפרת רייטן: היום ה-8 לנובמבר 2021, ד' בכסלו, תשפ"ב.

אפרת רייטן: אנחנו עורכים דיון ראשון משמעותי, תודה רבה לסגן שרת הכלכלה יאיר גולן שהגיע אלינו לכאן.

אפרת רייטן: ביקשנו שיצטרף כדי שנוכל להתחיל בדיונים ובעבודה משותפת עם המשרד בכל הנוגע לתאונות עבודה בענף הבניה, תוכניות המשרד לטיפול בסוגיה.

אפרת רייטן: רצינו לקיים את הדיונים בנושא במהלך החודשים האחרונים וקיימנו שיחות בינינו.

אפרת רייטן: כל פעם מחדש כששמענו שהקטל ממשיך באתרי הבניה, לבנו נחמץ והרבה יותר מזה.

אפרת רייטן: חשבנו שכוועדה שאמונה ויכולה לסייע למשרד ובעיקר לציבור, להציל את חייו כפשוטו, אנחנו נדרשים לזה וחובתנו לעשות את העבודה הטובה, האחראית, היעילה והזריזה ביותר כדי למנוע תאונות עבודה.

אפרת רייטן: מאוד שמחתי כשדברנו בפעם הראשונה לפני חודשים והבנתי שאתם על זה לגמרי, מהיום הראשון שמונית לתפקיד.

אפרת רייטן: לכן אנחנו פותחים את דלת הוועדה ואת חדר הוועדה לעבודה משותפת.

אפרת רייטן: ככל שיידרש מאתנו, גם לשמוע את הציבור, את הארגונים ואת הקולות מהשטח.

אפרת רייטן: כמובן כל תיקון וחקיקה חדשה שתצטרך ותידרש לנושא, אנחנו רותמים את עצמנו.

אפרת רייטן: הדבר הבא שנעשה תוך שבועיים, זה להקים ועדת משנה ייעודית, שאני מציעה את חבר הכנסת אוסאמה סעדי שיעמוד בראשה, נעלה את זה כמובן להצבעה.

אפרת רייטן: כדי שאפשר יהיה להיערך כאן בצורה המיטבית ביותר ובצורה הרצינית ביותר כי זה נושא של חיי אדם.

אפרת רייטן: גם זכויות זה דבר חשוב, אבל מדובר פה בהצלת חיי אדם.

אפרת רייטן: בבקשה, סגן השרה יאיר גולן.

יאיר גולן: תודה רבה.

יאיר גולן: שלום לכולם, אני רוצה להזכיר שמתוך המשרד נמצאים אתנו שני נציגים בכירים, מנכ"ל המוסד לבטיחות וגהות ד"ר מיקי וינקלר ומפקח העבודה הראשי, ראש מנהל הבטיחות והבריאות התעסוקתית חזי שוורצמן.

יאיר גולן: אני רוצה לומר שאנחנו בשינוי גישה אסטרטגי במובן הזה שאנחנו מתכוונים לייצר שינוי דרמטי בנושא הבטיחות והבריאות התעסוקתית.

יאיר גולן: השינוי הזה בעיני הוא שינוי מהפכני.

יאיר גולן: הוא יביא לליכוד היכולות, לתוכנית עבודה מסודרת, תוכנית עבודה שיטתית.

יאיר גולן: לטיפול בכלל הנדבכים של הבטיחות והבריאות התעסוקתית.

יאיר גולן: לכינון כל נושא הבריאות התעסוקתית שהוא נושא שנובן מאוד לצערי במהלך השנים האחרונות.

יאיר גולן: באופן כללי החזון הוא להגיע ממדינה שמדשדשת אי שם מאחור בנושא הבטיחות, למדינה שמיישרת קו עם המדינות המובילות בעולם בתחום הבטיחות, בדומה למה שנעשה בבריטניה, נעשה בגרמניה, במדינות הסקנדינביות.

יאיר גולן: להגיע לרמה הגבוהה ביותר.

יאיר גולן: אני רוצה לומר לכל הפורום הנכבד, נגמר העידן של ההתנצחויות.

יאיר גולן: אנחנו עוברים לעידן של שיתוף פעולה.

יאיר גולן: לכן, כל מי שנמצא פה, ברוך יהיה.

יאיר גולן: כל מי שיש לו ביקורת, הביקורת תתקבל בברכה.

יאיר גולן: אם נפעל לא מספיק טוב, נחטוף בצדק.

יאיר גולן: אנחנו מתרגשים מזה כי צריך לטפל בדברים, אבל אנחנו לא קורסים מעצם הביקורת.

יאיר גולן: אני מניח שמתוך יחסי רעות ואחדות מטרה נדע גם לשתף פעולה אחד עם השני, לתמוך אחד את השני, להשלים אחד את השני.

יאיר גולן: אני כבר אומר לכם שאי אפשר לגשת למלאכה האדירה הזאת בלי שותפות.

יאיר גולן: אי אפשר.

יאיר גולן: השותפות היא שותפות של משרדי הממשלה האחרים.

יאיר גולן: שותפות של הרשויות המקומיות, שותפות של ארגונים מתוך החברה האזרחית.

יאיר גולן: שותפות עם ארגוני הקבלנים, עם הארגונים שמייצגים סקטורים ייחודיים בתוך ענף הבניה.

יאיר גולן: אי אפשר לנוע קדימה מבלי השותפויות האלה.

יאיר גולן: במקרה הזה, זה ממש לא פוליטיקה, לכולנו יש מטרה אחת והיא לקדם את נושא הבטיחות, להביא לצמצום הפגיעות, הפציעות וכמובן הפגיעות הפטאליות באופן משמעותי וניכר.

יאיר גולן: כסיסמה אני קורא לזה לגעת באפס.

יאיר גולן: ברור לי שאין מה לעשות ובחיים יש גם תאונות, אבל להגיע לסטנדרט הגבוה ביותר כפי שמתקיים במדינות המתוקנות בעולם.

יאיר גולן: זה בפירוש יעד אפשרי, עובדה היא שאחרים עושים את זה.

יאיר גולן: אנחנו לא פחות טובים, אנחנו יכולים לעשות את זה.

יאיר גולן: עד כאן נאום המפקד לפני קרב, מכאן אני עובר לפרקטיקה, מה הולכים לעשות בתכל'ס.

יאיר גולן: אני מתכוון במהלך השבועות הקרובים להקים בתוך המשרד ועדת היגוי שיהיו בה שותפים מי שכבר הזכרתי ונציגים נוספים מתוך המשרד.

יאיר גולן: ועדת ההיגוי תוביל את השינוי שאת עקרונותיו תכף אפרט.

יאיר גולן: אני מתכוון להקים מועצת היגוי שתורכב מאנשים שיושבים בחדר הזה, כאלה שצופים בזום ואחרים שלא מיוצגים כאן.

יאיר גולן: תכליתה של מועצת ההיגוי יהיה לייצר מנגנון לקבלת רעיונות מהשטח, לדווח לשטח איך מתקדמים ולשמוע את חוות הדעת של האנשים.

יאיר גולן: הכוונה בתוך המשרד להגיע להקמת רשות בטיחות לאומית בעבודה, רשות שבין תפקידיה הטיפול בבריאות תעסוקתית.

יאיר גולן: עוד לא גיבשנו איך הרשות הזו תורכב, האם תהיה גוף סטטוטורי נפרד?

יאיר גולן: האם תהיה יחידת סמך במשרד?

יאיר גולן: כל הדברים האלה עוד יידונו.

יאיר גולן: אבל הכוונה שתהיה כתובת אחודה עם איחוד משאבים, איחוד מאמצים, איחוד כוח אדם ומיצוי טוב יותר של כוח אדם המוכשר שקיים במשרד.

יאיר גולן: יש אנשים מקצועיים מאוד שעוסקים בתחום הזה הרבה שנים.

יאיר גולן: רשות הבטיחות תעסוק בעשרה נושאים ואני אמנה אותם.

יאיר גולן: היא תעסוק קודם כל בגיבוש תפיסה מקצועית ותפיסה לתהליך השינוי.

יאיר גולן: תפיסה מקצועית לאן רוצים להגיע ותפיסה לתהליך השינוי זה איך אנחנו נכנסים לדרך הזו, מה השלבים השונים בהם חיוני לעבור.

יאיר גולן: היא תעסוק בתחומים הבאים: נושא התקצוב - אי אפשר שכל התקציב יהיה רק מהממשלה יש בתוך ענף הבניה ובטיחות בעבודה בעלי עסקים, תאגידים, חברות, עיריות כולם צריכים להיכנס מתחת לאלונקה כי להציל חיי אדם זה לא רק עניין ממשלתי, זה עניין של כולם.

יאיר גולן: אם מישהו חושב שזה לא עניין שלו שיסביר למה נושא הצלת חיי אדם זה לא עניינו ולמה בריאות העובדים שלו זה לא עניינו.

יאיר גולן: אף אחד לא יגיד את זה.

יאיר גולן: יש לי ניסיון בהיערכות לחירום, אני מזכיר שבהיערכות לחירום כל חברה, כל רשות מקומית חייבת להפריש כסף מתקציבה כדי לממן את הפעילות הזו.

יאיר גולן: זה לא נופל על כתפי המדינה.

יאיר גולן: המדינה מטפלת אך ורק באזורים שיש לה עניין מיוחד, כמו עוטף עזה.

יאיר גולן: כל השאר זה אחריות המעסיקים, אחריות הרשויות המקומיות, כולם מממנים.

יאיר גולן: המודל הזה צריך להיות גם בנושא הבטיחות.

יאיר גולן: זה וגם זה עוסקים בהצלת חיי אדם.

יאיר גולן: התחום הבא הוא כל נושא כוח האדם.

יאיר גולן: תחומים נוספים הם ארגון, הכשרה והדרכה.

יאיר גולן: הכוונה שלא ייכנס עובד או פועל לאתר בניה, או בכלל למקום עבודה עם סיכון, בלי שעבר הכשרה מתאימה.

יאיר גולן: מקצועות מורכבים מחייבים הסמכה והסמכה צריכה להיות על ידי גוף שמוסמך להסמיך אחרים.

יאיר גולן: אם אתם שואלים איך אני רואה באופן עתידי את פעילות מפקח העבודה הראשי, זה לא בתחום שלו לנסות לרדוף אחרי הזנב של אלפי אתרי בניה עם 60 מפקחים שאחראים גם על התעשייה וגם על החקלאות.

יאיר גולן: זה בלתי אפשרי, זו משימה שלא ניתן לעמוד בה.

יאיר גולן: האחריות המרכזית שלו זה להכשיר את אלו שיכשירו אחרים.

יאיר גולן: פיקוח ואכיפה - מדיניות הפיקוח עברה שינוי חיובי בשנים האחרונות.

יאיר גולן: חלק מזה ניתן לראות בירידה מסוימת בכמות הנפגעים הפטאליים בתאונות בניה.

יאיר גולן: אבל אנחנו צריכים לתת למפקחים כלים יותר מתקדמים לעבודה ויכולות יותר מגוונות.

יאיר גולן: בין השאר מבחינה אנושית, לתת להם יותר אורך נשימה בתפקיד שלהם, הם צריכים גם לעסוק בהדרכה, הם צריכים לעסוק בחניכה ולא רק בפיקוח ואכיפה.

יאיר גולן: חקיקה ותקינה - מדובר בחקיקה ראשית, חקיקה משנית.

יאיר גולן: כל הנושא של תיקון תקנות וקביעת תקנים.

יאיר גולן: כל זה חייב לעבור רביזיה.

יאיר גולן: התחלנו כבר בהסדרת היחסים בין מכון התקנים לבין מפקח העבודה הראשי.

יאיר גולן: ההתקדמות היא התקדמות בכיוון הנכון.

יאיר גולן: יש עוד דרך שצריך לצעדו בה, אבל נסדר גם את הנושא הזה.

יאיר גולן: כל הנושא של איסוף נתונים, עיבודם ופרסומם נמצא במצב בלתי נסבל.

יאיר גולן: הנתונים צריכים להיות גלויים און ליין.

יאיר גולן: הם צריכים להיות כאלה שעוברים עיבוד וניתוח.

יאיר גולן: המסקנות של העיבוד והניתוח הזה צריכות להיות מפורסמות באופן שיטתי ועקבי.

יאיר גולן: בנושא הזה של בטיחות הציבור הישראלי חייב להיות שותף מלא.

יאיר גולן: אין לנו מה להסתיר.

יאיר גולן: המגבלה היחידה שיכולה להיות על פרסום נתונים זה רק מגבלת הזמן.

יאיר גולן: יש נתונים שחייבים לאמת אותם.

יאיר גולן: יש נתונים שצריך לבחון אותם בהתאם לקריטריונים שונים תחת איזה רובריקה הנתון נכנס.

יאיר גולן: זה דורש עיכובים מינוריים, אנחנו יודעים לעמוד בהם.

יאיר גולן: אין ספק שבמדינת ישראל, בוודאי אחת לחודש, צריך להתפרסם דו"ח מפורט, מקיף, אינטליגנטי בכל נושא הבטיחות בעבודה.

יאיר גולן: תחום נוסף שלא נוכל להתקדם בלעדיו זה שיתוף הפעולה וטיפוח יוזמות - השטח הרבה פעמים יודע יותר טוב מהממשלה מה צריך לעשות ואיך צריך לעשות.

יאיר גולן: הממשלה צריכה לאפשר, לטפח ולעודד את היוזמות האלה.

יאיר גולן: אני כבר אומר לכל הנוכחים פה, תמצאו בי ובאנשי המשרד שותפים נאמנים לכל יוזמה שהיא יוזמה הגיונית, שהיא ברמת מימוש מבחינה תקציבית, אנחנו הולכים לעודד את זה.

יאיר גולן: אם בתקציב עסקנן, אז גם לייצר יותר תקציב בתוך המשרד לתחום הזה של בטיחות ורפואה תעסוקתית.

יאיר גולן: פרסום והסברה - הכוונה היא שהידע יהיה זמין לכל נפש ובחינם.

יאיר גולן: בכל מה שקשור בעבודות יותר מעמיקות המשרד לוקח על עצמו את החובה לעשות ניתוחים ארוכי שנים, ניתוחים מקצועיים של כל מיני תחומים.

יאיר גולן: אני מזכיר שבתחום המחקרים, דווקא רפואה תעסוקתית היא עניין מאוד מרכזי.

יאיר גולן: יש נושאים שאפשר לרדת לחקר האמת או להבין את ההשפעות ארוכות הטווח רק ממחקר ארוך טווח ומחקר שיטתי.

יאיר גולן: זה דורש שילוב מידע של משרד הבריאות, של משרד הפנים ואחרים.

אפרת רייטן: ורופאים תעסוקתיים שאין כמעט היום.

יאיר גולן: חמור מזה.

יאיר גולן: אין היום במשרד אף גורם מקצועי שעוסק ברפואה תעסוקתית.

יאיר גולן: אתמול שוחחתי פעם שנייה בשבועיים האחרונים עם נציב שירות המדינה כדי שיצא המכרז לרופא תעסוקתי ראשי ואני רוצה לומר לך, אין בכוונתי להשאיר אותו בעל מקצועי יחידי בתחום.

יאיר גולן: נקים מחדש את האגף לרפואה תעסוקתית בתוך מנהל הבטיחות ברפואה התעסוקתית ויהיה פה גורם להתגאות בו.

יאיר גולן: הכוונה שהגורם הזה יהיה אחד המרכיבים בהקמה של התחום הזה, שאגב הוא זוכה לצערי לדעיכה בכלל במדינת ישראל.

יאיר גולן: היום נותרו רופאים תעסוקתיים כמעט אך ורק בקופות החולים, זה דבר שהוא בלתי מתקבל על הדעת.

יאיר גולן: יש גופים שלמים שצריכים להעסיק רופא תעסוקתי ולו בגלל רמת הסיכון הגבוהה שמגולמת בעשייה המקצועית עליה הם מופקדים.

יאיר גולן: אלה הכיוונים שאליהם אנחנו הולכים.

יאיר גולן: ממש לפני הישיבה נפגשנו מיקי, חזי ואני עם יועץ הבטיחות עודד בר מעוז שהיה ראש מפכ"א בצה"ל, עסק בנושא הבטיחות לפני ופנים, מבין גדול בתחום וחקר גם מה קורה בתחום הבטיחות במקומות אחרים בעולם.

יאיר גולן: משמש כרגע כיועץ בתוך המשרד לתחום הזה ויחד אתו גיבשנו היום הצעה ראשונית לתוכנית אסטרטגית מקפת ארוכת טווח, מאוד מפורטת כבר בשלב הזה.

יאיר גולן: אנחנו הולכים לעבד את התוכנית הזו לתוכנית עבודה בדיונים שבועיים שמהם נוציא הנחיות לביצוע.

יאיר גולן: קודם כל הנחיות עצמיות לנו פנימה וכמובן בהמשך דברים שאותם נרצה לקדם עם משרדים אחרים ועם רשויות אחרות, כפי שכבר פירטתי.

יאיר גולן: לסיום דברי אני רוצה לומר שבצד כל מה שהזכרתי עד כה, אי אפשר להתעלם ממה שבוצע בעבר.

יאיר גולן: היינו במצב חמור מאין כמותו ב-2018.

יאיר גולן: אני חושב שוועדת שרים שהתכנסה לתחום הזה של בטיחות בבניה קבלה מספר החלטות חשובות.

יאיר גולן: לצערי לא כולן יושמו, אבל חלו שינויים חיוביים.

יאיר גולן: דבר ראשון המדדים מעט יותר טובים וחלה ירידה מסוימת בין 2018, 2019 ל-2021.

יאיר גולן: לצערי לא השתפרנו משנת 2020.

יאיר גולן: יש שיפורים קלים אבל לא דרמטיים.

אפרת רייטן: גם בהיקף התאונות וגם בקטלניות שלהם?

יאיר גולן: בהיקף התאונות ובהיקף הנפגעים.

יאיר גולן: השיפור שהושג, אני מייחס אותו לעובדה שיכולת הפיקוח במשרד השתפרה באופן משמעותי.

יאיר גולן: דבר שני, בהתגייסות של ארגוני הקבלנים, ההסתדרות, הקרן לעידוד ענף הבניה, שסך הכול נקטו בפעולות מאוד יפות.

יאיר גולן: תוך 10 ימים אנחנו הולכים להשיק את תוכנית הכוכבים, תוכנית שגובשה יחד עם הקרן לעידוד ענף הבניה ההסתדרות והתאחדות הקבלנים בוני הארץ.

יאיר גולן: התוכנית הזו אמורה לשפר את רמת הבטיחות באופן משמעותי, קודם כל בקרב הקבלנים הגדולים והבינוניים.

יאיר גולן: אנחנו מודעים לכך שזה מותיר לקונה לגבי הקבלנים הקטנים, אבל זה יאפשר לנו להפנות את מירב מאמצי הפיקוח, החניכה והבקרה דווקא לאותם מקומות שבעבר לא נגענו בהם וגם היום אנחנו לא נוגעים בהם.

יאיר גולן: לכן התוכנית הזו היא נדבך מאוד חשוב בהשתפרות.

יאיר גולן: ב-16 לחודש אנחנו משיקים אותה במודיעין.

יאיר גולן: אני מקווה שראש עיריית מודיעין יצטרף אלינו.

יאיר גולן: יושב-ראש השלטון המקומי חיים ביבס, איש שמניסיון העבודה שלי אתו הוא רתום ויודע להניע ולהזיז דברים.

יאיר גולן: דבר נוסף שבוצע לשמחתי, בתהליך מיוסר, למרות שהממשלה קבלה החלטה לאמץ את התקן האירופי לפיגומים כבר ב-2018, לא זזו הרבה דברים בשטח.

יאיר גולן: אני חושב שהצלחנו להבקיע את החומה הזו ממש בשבוע האחרון ויש סיכומים חיוביים בין מכון התקנים לבין מנהל הבטיחות שלנו ונראה תקן או מפרט טכני שיאפשר לעוד ועוד חברות להיכנס לארץ עם פיגומים מתקדמים.

יאיר גולן: זה משפר את הבטיחות באופן משמעותי ויצמצם, אני מקווה, את כמות הנפילות מגובה, שזה דבר בלתי נסבל.

יאיר גולן: אנחנו סובלים מנפילות מגובה וגם נפילות מהגובה שמסכנות גם את האנשים למטה.

יאיר גולן: זה נושא שאני מקווה שממש בשבועות הקרובים נביא בו בשורה.

יאיר גולן: אני חייב לומר מילה טובה לקבלנים הגדולים בלי קשר לתוכנית הכוכבים.

יאיר גולן: אני מבקר באתרי בניה בשטח ואני רואה שיפור משמעותי בסטנדרט הבטיחות.

יאיר גולן: צריך לומר שאותה תקנה שהוביל בזמנו חבר הכנסת לשעבר איל בן ראובן בדבר עוזרי בטיחות באתרי הבניה, זה שינוי מאוד משמעותי.

יאיר גולן: זה חיזק מאוד את מנהלי העבודה שלא תמיד יכולים להיות בכל מקום ויש מישהו שמסתכל כל הזמן על הבטיחות בתוך אתר הבניה.

יאיר גולן: אני מקווה מאוד שנביא בשורה גם בכל נושא ההכשרות של עוזרי הבטיחות ונוכל להביא כוח אדם איכותי וטוב, כולל מהחברה החרדית, לתוך אתרי הבניה, בלי ניסיון קודם אלא רק אחרי הכשרה מספיק יסודית, כמובן עם הסמכה ראויה שתיתן להם תעודה מוכרת של עוזרי בטיחות.

יאיר גולן: אני מקווה שדרך המנגנון הזה של עוזרי הבטיחות נשלים את החסר בשוק של מנהלי העבודה שזה תפקיד סופר אחראי ומאוד קשה, שאני מקווה שנצליח להביא לתוכו, דרך המנגנון של עוזרי הבטיחות, יותר ויותר כוח אדם איכותי.

יאיר גולן: אני אנסה לסכם את דברי, כמו שפתחתי, אנחנו עוברים מהתנגשויות והתנגחויות לשיתוף פעולה.

יאיר גולן: דלתי פתוחה.

יאיר גולן: אני מקיים על זה אין ספור דיונים.

יאיר גולן: אפשר לבוא אלי עם רעיונות, עם הצעות, להסביר מצוקות.

יאיר גולן: אני מבטיח לתת לכל דבר תשובה עניינית.

יאיר גולן: לפעמים היא גם תהיה לא.

יאיר גולן: אבל כמי שרואה את התמונה בכללה, המשרד ואני נצטרך לקבוע סדרי עדיפויות ברורים.

יאיר גולן: להחליט איפה משקיעים את השקל הנותר, איפה שמים את התקן הפנוי.

יאיר גולן: לא נוכל לתת מענה לכל, אבל אני מבטיח לטפל בכל תחום.

יאיר גולן: אני לא רואה שום אפשרות אחרת שנשתפר ונשתפר בקצב מהיר.

יאיר גולן: תודה.

אפרת רייטן: תודה רבה.

אפרת רייטן: לפני שנשמע את חברי הכנסת וחברי הארגונים והנציגים שהגיעו, כמה שאלות.

אפרת רייטן: זה באמת נשמע שהשקעתם הרבה זמן מאמץ וחשיבה וכולם באמת מאוד מגויסים.

אפרת רייטן: מה שמעט מדאיג, אני שואלת מה היה קודם לכן?

אפרת רייטן: הרי השקיעו כבר זמן, הקימו ועדות, יש דוחות, יש כל כך הרבה דברים, למה אנחנו נמצאים במצב שבו אנחנו צריכים רביזיה חדשה, מחשבה חדשה.

אפרת רייטן: מה קרה?

אפרת רייטן: למה זה לא עמד ואיפה אנחנו עומדים.

אפרת רייטן: דבר שני, האם יש לכם לוחות זמנים ויעדים שאתם יודעים לשים לעצמכם ולהגיד שתוך שנה או תוך חודשיים מגיעים לזה דבר נוסף, מה אתם עושים היום במידי כדי למנוע את הנפילה הבאה.

אפרת רייטן: רק הבוקר קראתי שביום חמישי האחרון בחור בן 17 נפל אל מותו ברהט.

אפרת רייטן: כמעט כל שבוע שעובר אנחנו מתבשרים את הבשורות הנוראיות האלה.

אפרת רייטן: האם יש לכם צעדים אופרטיביים לשטח כדי שימנעו את ההרג הבא?

יאיר גולן: ביחס לעבר, אני לא יודע ללכת עשורים אחורה אבל אני יודע להתייחס לוועדת אדם.

יאיר גולן: ועדת אדם הוקמה במרס 2011, פעלה 3 שנים עד מרס 2014 והוציאה דו"ח מעולה.

יאיר גולן: אפשר לנצח כל דבר בצורה כזו או אחרת, קראתי את הדו"ח הזה לעומקו, הוא תוכנית פעולה יוצאת מהכלל.

יאיר גולן: אני לא אגיד שלא נעשה כלום, ביקשתי ניתוח מקצועי של מה שנעשה מתוך דו"ח ועדת אדם ויצא ש-10% מההמלצות יושמו, 35% לא יושמו בכלל וכל השאר יושמו חלקית אבל יותר קרוב ללא יושמו.

יאיר גולן: דו"ח ועדת אדם לצערי לא נלקח מספיק ברצינות ומ-2014 לטעמי עד 2018 שהייתה שנת שיא בכמות התאונות, התכנסה ועדת שרים, קבלה מספר החלטות חשובות אבל לא מספקות.

יאיר גולן: מ-2018 ועד היום ראינו דעיכה מסוימת במקום המשך מגמה של טיפול יותר יסודי בעניין.

יאיר גולן: בכל אופן ירדנו מעט, היינו עם 14.8 הרוגים לכל 100,000 מתוך מדד בין לאומי שמודד את רמת הבטיחות וירדנו ל-11.2, זו התקדמות אבל בפירוש לא מספק.

יאיר גולן: המדינות המתקדמות בעולם עומדות על מעט מעל 2 לכל 100,000 ואנחנו צריכים להגיע לשם.

יאיר גולן: אם את שואלת אותי האם נעשו דברים?

יאיר גולן: נעשו דברים, אבל לא בקצב ולא בעומק הנדרש ואנחנו על זה.

אפרת רייטן: יש יעדים עם לו"ז?

יאיר גולן: אני הולך לקדם את זה במשרד על בסיס שבועי, אני חושב שלא היה אי פעם קצב כזה.

יאיר גולן: כל שבוע ועדת ההיגוי תתכנס וכל שבוע היא תוציא משימות לביצוע.

יאיר גולן: זה ענין מאוד מאתגר.

יאיר גולן: האחריות שלי היא גם לפצח את כל מה שהוא בין משרדי.

יאיר גולן: לגבות את כל הדברים גם בייעוץ המשפטי של המשרד ובכלל.

יאיר גולן: אני מניח שלמרות שקשה לי עכשיו להגיד מתי נראה שיפור כזה וכזה, אני לא יוכל לכמת את זה כרגע, אבל אני מניח שתוך חודשים ספורים נראה שיפור מסוים.

יאיר גולן: ככל שנתמיד בתהליך נראה שיפור יותר משמעותי.

יאיר גולן: מתוך התמודדות ארוכת שנים עם תאונות אימונים בצה"ל, אני אומר שאין סיבה שלא תהיה התקדמות.

יאיר גולן: ברגע שאתה מכניס את המערכת לתהליך שיטתי עקבי ברור מוסכם, אני לא רואה דרך אחרת מלהתקדם.

אפרת רייטן: אחת הנקודות שציינת היא החובה לפרסם דו"ח כל חודש, זה משהו שאפשר לבצע באופן מידי.

יאיר גולן: זה יותר מורכב, משום שאלה נתונים ממשרדים שונים וזה לקבוע קטגוריות ברורות ומוסכמות על כולם, כולל עם החברה האזרחית.

יאיר גולן: גם בחברה האזרחית יש אנשים שאוספים נתונים ובצדק גמור, אנחנו מברכים על כך.

יאיר גולן: זה לא ייקח הרבה זמן, אני מניח שתוך חודש נוכל לסכם איך אוספים נתונים, איך מפרסמים אותם ומרגע זה ואילך זו אחריותי הישירה לדאוג לכך שחודש בחודשו יהיה דו"ח מסודר שאומר מה מצבנו בתחום התאונות בעבודה בכלל ותאונות בענף הבניה בפרט.

אפרת רייטן: הבהרה נוספת בכל מה שנוגע לחקיקה שנדרשת, שאנחנו כוועדה יכולים לתרום.

יאיר גולן: הזכרתי את הנושא הזה כאחד הנושאים החשובים, כל תחום החקיקה, חקיקת משנה ותיקון תקנות.

יאיר גולן: אין ספק שבמדינת ישראל נדרש חוק בטיחות בעבודה חדש.

יאיר גולן: מה שיש לנו היום זו חקיקה שרובה נשענת על שנות ה-50, לא עדכנית ולא מתאימה למציאות של היום.

יאיר גולן: עם זאת אני חייב לומר שחקיקה טובה היא חקיקה שמשקפת כבר דברים שקורים בשטח, גם אם לא קורים באופן מלא, היא רואה את המגמות, היא מחוברת לחיים האמיתיים.

יאיר גולן: אני חושב שקודם צריך להתקדם בעשייה ואחרי תהיה הבנה ותפיסה יותר מגובשת לאן אנחנו רוצים להגיע ואז החקיקה תבטא תפיסת עולם הרבה יותר מגובשת.

יאיר גולן: לדעתי זה הסדר הנכון.

יאיר גולן: בינתיים נטפל, באחד הדיונים הקרובים של וועדת ההיגוי נסמן את אותה חקיקת משנה, לא החקיקה שיש בה גם תפיסת עולם אלא חקיקת משנה, דברים שהם לקונות בלתי נסבלות בחוק.

יאיר גולן: בזה נטפל בקצב מהיר.

אפרת רייטן: תודה רבה.

אפרת רייטן: חברת הכנסת נעמה לזימי בבקשה.

נעמה לזימי: קודם כל אני רוצה לברך אותך אפרת על הדיון החשוב ואותך יאיר, שנפגשנו כבר עם כניסתך לתפקיד.

נעמה לזימי: כמה חשוב שיהיה מישהו שיהיה אמון על הנושא החשוב הזה מהתחלה ועד הסוף, כי כנראה עיסוק צדדי בו ולא מעמיק, לא הניב שום דבר.

נעמה לזימי: מתחילת השנה הנוכחית נהרגו 29 בני אדם בישראל בתאונות בניין ו-56 כתוצאה מתאונות עבודה בכלל.

נעמה לזימי: אנחנו מסתכלים על נתונים של תחלואה, תמותה, של הרג, ודווקא בנושא הזה שיש כזו כמות, אנחנו לא מעמיקים ומטפלים.

נעמה לזימי: בעשור האחרון מוות מתאונות עבודה ובניה הפך למכת מדינה.

נעמה לזימי: יש לכך הרבה סיבות אבל הראשית שבהן היא הבחירה של הממשלות הקודמות להרחיק את עצמן כמה שיותר מכל סוג של אחריות לנושא ובכלל פיקוח ובקרה ולנושא הבטיחות בפרט.

נעמה לזימי: הפקרה של הזירה הזו לשוק הפרטי במקום שהמדינה תיקח אחריות, תבנה, תפקח ותעשה, כפי שהסתבר, בשוק הפרטי דירות הן עניין מאוד יקר, אבל חיי אדם הם עניין זול.

נעמה לזימי: זו נקודת מפתח כשחיי אדם הם עניין זול, אפילו ציון של אדם שנפטר, עד לפני כמה שנים היו ממשיכים לבנות באותו היום באתר הבניה.

נעמה לזימי: רק בגלל חוק שיצא בנושא יש הקפאה של זמן.

נעמה לזימי: כדי לזרז ולהגדיל את היצע הדירות אין בעיה שעשרות פועלי בניין ימותו כל שנה.

נעמה לזימי: אני שמחה שהממשלה הזאת לוקחת ברצינות את הנושא הזה, בפרט אתה אדוני סגן השרה, שהופקר במשך כל כך הרבה שנים ולוקחת אחריות אמיתית על נושא הבטיחות בעבודה בכלל ובבניה בפרט.

נעמה לזימי: כבר בשבוע הראשון שלי בכנסת הקמתי עם מיכל רוזין, משה ארבל ואוסאמה סעדי, שיהיה יו"ר ועדת המשנה, את השדולה למיגור תאונות בניה ועבודה ואני מתכוונת ללוות מקרוב ובאופן אישי את הפעילות המבורכת של משרד הכלכלה, לדאוג שהמדינה עושה כל מה שהיא יכולה וצריכה כדי להציל חיי אדם ושעברייני בניה המסכנים חיי אדם ישלמו מחיר, גם כספי, גם אישי.

נעמה לזימי: דבר נוסף זה להגיד לך שאנחנו באמת לשירותך.

נעמה לזימי: אנחנו צריכים להיות הזרוע שלך לתוך הממשלה, לבצע, לעשות חקיקה, כל מה שצריך.

נעמה לזימי: זה בדיוק המקום בו הכנסת והממשלה צריכים לשלב ידיים כי הפעילות ענפה היא לא רק במדיניות משרד, היא בחקיקה, היא תודעה ציבורית והיא עוד הרבה דברים.

נעמה לזימי: שוב תודה לך אפרת, אני חושבת שזה לא מובן מאליו דיון מיוחד על הנושא הזה.

נעמה לזימי: רק התחלנו, נעלה ונצליח.

אפרת רייטן: תודה רבה.

אפרת רייטן: חבר הכנסת אוסאמה סעדי.

אוסאמה סעדי: תודה גברתי היושבת-ראש, כבוד סגן השרה, חברי חברותי.

אוסאמה סעדי: אני רואה את הפנים ואני נזכר בכל הנוכחים שהיו מגיעים לוועדת המשנה שהייתה בכנסת הקודמת, עבדנו באופן ממוקד על כל הנושא של מאבק בתאונות העבודה ולא רק בענף הבניה, מאבק בתאונות עבודה בכל התחומים.

אוסאמה סעדי: למרות שיש לנו דיון בוועדת חוקה עם הצבעות באתי לשמוע את סגן השרה בתוכנית שהוא הציג.

אוסאמה סעדי: יש בה הרבה בשורות אבל אני מקווה שנצליח להביא את זה מרמת האמירות והדיבורים לרמת המעשים כי ישנם מספרים והמספרים זועקים לשמים.

אוסאמה סעדי: עד היום יש 57 הרוגים 30 בתאונות בניין אני יודע שלחזי יש מספרים אחרים - - -

אפרת רייטן: שזה חלק מהבעיה.

אוסאמה סעדי: שזה חלק מהבעיה.

אוסאמה סעדי: אבל אני רוצה להדגיש את הנקודה שלי, אני לא רוצה התנגחויות ומריבות.

אוסאמה סעדי: גם אם זה אחד, זה אחד יותר מידי, כי אנחנו מדברים בהצלת חיים.

אוסאמה סעדי: אם זה 30, או 24, או 25, 60 זה בסדר?

אוסאמה סעדי: 70 זה יותר מידי?

אוסאמה סעדי: לפני יומיים היה הרוג, תלמיד תיכון מבית צפפה, הישוב שלי, חאלד סמרה והלב נקרע.

אוסאמה סעדי: בגלל נסיבות כלכליות הוא נאלץ ללכת לעבוד והוא התחשמל, תלמיד תיכון, על זה אנחנו מדברים.

אוסאמה סעדי: לפני זה, פוואז אל ג'ידאד בן 67 מעין אל ג'ידאד שבת אחותו הייתה צריכה להגיע לכאן אחרי ששנים היא עובדת בעניין של המאבק בתאונות העבודה.

יאיר גולן: אני רוצה לחזק את חבר הכנסת סעדי, בן ה-17 נהרג באתר שנסגר.

יאיר גולן: אתר לא חוקי.

אוסאמה סעדי: זה בדיוק העניין.

אוסאמה סעדי: כל הנושא של צווי בטיחות, דניה סיבוס שאני לא רוצה להתחיל בזה כי בוועדת המשנה נקצה ישיבות עם רשם הקבלנים ועם מפקח העבודה הראשי.

אוסאמה סעדי: איך צווי הבטיחות האלה לא מיושמים ולא נאכפים.

אוסאמה סעדי: יש חברות שמועדות לפורענות, עם אלה צריכים לטפל ביד קשה.

אוסאמה סעדי: שמעתי על התוכנית האסטרטגית ועל צוות ההיגוי ומועצת ההיגוי.

אוסאמה סעדי: כולנו נרתמים, חברי כנסת מכל הסיעות נרתמים לעניין הזה.

אוסאמה סעדי: הזכרת את העניין של רשות בטיחות לאומית בעניין העבודה, הנושא של הכשרות מקצועיות, במיוחד שהוסיפו עכשיו 15,000 עובדים פלסטינים בענף הבניה, עלה מ-65,000 ל-80,000 אז נכסה עוד ועוד תאונות ועוד ועוד הרוגים ואני לא מזכיר את כל אלפי הנפגעים.

אוסאמה סעדי: לא מזכירים אותם כי הם לא מתים, אבל יש להם 70% ו-100% אחוזי נכות, מקרים קשים ביותר.

אוסאמה סעדי: כל עניין החקיקה, מאז יולי 2019 אין תקנות.

אוסאמה סעדי: אנחנו חיים בגוגל, אין תקנות ואין חקיקה.

אוסאמה סעדי: תודה לך גברתי היושב-ראש שראית חשיבות להקמת ועדת המשנה למאבק בתאונות העבודה.

אוסאמה סעדי: אני מקווה שנמשיך את העבודה המבורכת יחד עם השדולה ויחד עם כל החברים כאן, קדימה לעבודה.

אפרת רייטן: לפחות פעם בחודש הוועדה תתכנס כאן ותמשיך לקדם בשיתוף פעולה.

אפרת רייטן: בישיבה הבאה נעלה את זה כמובן להצבעה.

אפרת רייטן: חבר הכנסת עופר כסיף בבקשה.

עופר כסיף: תודה רבה גברתי.

עופר כסיף: תודה רבה לכל המשתתפים.

עופר כסיף: אני מברך על הקמת ועדת המשנה וגם על הדיון החשוב הזה.

עופר כסיף: אני חייב להגיד שבשיחות שהיו לי עם סגן השרה יש תחושה קודם כל של אכפתיות, מה שקצת קשה לי להגיד לצערי על מה שהיה קודם.

עופר כסיף: הצעתי כבר בכנסת העשרים שתי הצעות חוק למאבק בתאונות העבודה, מה שעד עכשיו לצערי עוד לא זכה למענה, אבל אני חייב להודות לסגן השרה ששוחחנו לא פעם על שתי הצעות החוק הללו והוא אכן התייחס אליהם ברצינות וכולי תקווה שזה גם ישולב בהצעות של הממשלה.

עופר כסיף: אני רוצה להעלות כמה דברים מאוד חשובים.

עופר כסיף: דבר ראשון, ממסמך, שאני מודה לקו לעובד שנתנו לי, מסתבר שאין חובה לסגור אתרים בהם עובדים נפגעים ברמת פציעה בינונית.

עופר כסיף: זה דבר שהוא כמובן חמור מאוד.

עופר כסיף: אני חושב שזה דבר שצריך לשנות אותו מהיסוד.

עופר כסיף: לא יעלה על הדעת שבגלל שבתאונה מישהו נפצע "רק" באופן בינוני, האתר לא ייסגר.

עופר כסיף: דבר נוסף, מאז שהקימו את יחידת פרס לפני כ-3 שנים, מסתבר שמכל התאונות שהתרחשו, היחידה הזאת חקרה רק 4%, זה גם דבר לא סביר בעליל.

עופר כסיף: מסתבר שיש חברות קבלניות שקבלו התליה על תנאי וממשיכות לקבל צווי בטיחות ולעבוד.

עופר כסיף: אני רוצה להפנות בזמן שנותר לי לדוגמה שלדעתי מאוד קיצונית ובמקרה התפרסמה אתמול בכלכליסט.

עופר כסיף: אתמול התפרסם בכלכליסט שאחת החברות הגדולות ביותר, דניה סיבוס הייתה אמורה להיות מושעית והחשכ"ל, מסיבה שלא ברורה לי, החליט להתלות את ההשעיה.

עופר כסיף: זאת חברה שהיא השלישית בגודלה בארץ ואני רוצה להזכיר כמה דברים בהקשר שלה.

עופר כסיף: באותה כתבה מאתמול, שפרסם דותן לוי בכלכליסט נאמר כך ואני מצטט: "למרות היקפי הפעילות של דניה סיבוס היא מחזיקה בתואר המפוקפק של שיאנית צווי הבטיחות.

עופר כסיף: כך, בהתאם לדו"ח חצי שנתי שפרסם מנהל הבטיחות בחודש יולי השנה דניה עמדה בראש הרשימה עם 12 צווי בטיחות מאז תחילת השנה.

עופר כסיף: רק כשבועיים לפני פרסום הדו"ח נפל למותו פועל שעבד באתר של החברה במגדלי TLV של חברת גינדי השקעות בתל אביב".

עופר כסיף: אני תוהה מדוע לאחר שכבר הוחלט להשעות את החברה, זה בוטל?

עופר כסיף: באותה כתבה כתוב כך: "לכלכליסט הגיע מכתב פנימי של אגף החשכ"ל באוצר, שם מנחה רואה חשבון עוזי שר, שהוא סגן בכיר לחשכ"ל, מנחה את רמי נבון, מנהל מנהלת קבלנים מוכרים, להשעות את חברת דניה סבוס בשל ריבוי ליקויים ועבירות בתחום הבטיחות והבניה שחלקם גרמו למוות".

עופר כסיף: הוא מבקש גם לפעול להשעיית הקבלן הנ"ל מרשימת הקבלנים המוכרים.

עופר כסיף: החשכ"ל כאמור החליט לעכב את זה ולבטל את ההשעיה.

עופר כסיף: אני פונה לסגן השרה ולכל הגורמים המעורבים, לא יעלה על הדעת שחברה שהיא כל כך גדולה, יש רשימה שלמה של פרויקטים שדניה סיבוס מעורבת בהם, רשימה חלקית זה שדה תעופה רמון, עיר הבה"דים, קריית התקשוב, הקטע המזרחי של הקו האדום ברכבת הקלה, קריית הממשלה בירושלים, בית החולים שניידר, הקטע השני של כביש 6, גשר מוצא וכן הלאה.

עופר כסיף: חברה עצומה.

אפרת רייטן: חברה שעושה גם פרויקטים ממשלתיים.

עופר כסיף: בוודאי, ושיש בה מסתבר כל כך הרבה ליקויים שכבר הוצא נגדה צו והתלו אותו.

עופר כסיף: כך לא נגיע לביאור המגיפה של תאונות העבודה.

ישראל אייכלר: הנקודה החשובה היא שמשרד העבודה הוא זה שביקש.

אפרת רייטן: אדוני, אנחנו לא אוהבים שמתפרצים אצלנו בוועדה.

אפרת רייטן: אם אתה רשום, נשמע גם אותך.

אפרת רייטן: חברת הכנסת גבי לסקי בבקשה.

גבי לסקי: תודה רבה.

גבי לסקי: תודה לך כבוד היושבת-ראש על הדיון החשוב, לך, על סגן השר שהיו לנו הרבה שיחות.

יאיר גולן: סגן השרה.

גבי לסקי: סגן השרה.

גבי לסקי: זה חשוב, אני מגיעה כרגע מהוועדה לשוויון מגדרי ודובר שאין מספיק נשים במקומות השפעה וקבלת החלטות, אז חשוב להדגיש.

גבי לסקי: היו לנו הרבה שיחות על הנושא הזה ואני מברכת על ההקשבה ועל הנכונות לפעול.

גבי לסקי: כמה דברים בקצרה, לצערי אנחנו נמצאים במגמת עליה.

גבי לסקי: משנת 2017 עד 2020 יש עליה גם בתאונות עבודה וגם בתאונות עבודה קטלניות.

גבי לסקי: זה מצב שלא יכול להמשיך.

גבי לסקי: כנ"ל המספרים כפי שאמרה חברתי, חברת הכנסת לזימי, לגבי תאונות קטלניות בשנת 2021 ועדיין לא סיימנו את השנה, זה מספר אסטרונומי.

גבי לסקי: בעולם יש את המושג של יהלומי דמים ויש קמפיין בין לאומי כדי למנוע מאנשים לרכוש את אותם יהלומים שכרתו בדמים, גם של ילדים וגם של אחרים ואסור לנו שנגיע למצב שאצלנו יש דירות דמים או מוצרי דמים.

גבי לסקי: לכן כל מספר מעל אפס הוא מספר מוגזם, מספר שלא מתקבל על הדעת.

גבי לסקי: אנחנו צריכים להפוך את הפירמידה.

גבי לסקי: יש כאלה שיגידו שאם אנחנו מתחילים להטיל חובות של בטיחות על הקבלנים על בעלי המפעלים וכו', המחיר הזה יתגלגל על הצרכן וזה יעלה יותר כסף.

גבי לסקי: אני מציעה שאנחנו נהפוך את הפירמידה ודווקא מי שלא שומר על הבטיחות של העובדים שלו, זה מה שיעלה כסף.

גבי לסקי: זאת אומרת שאנחנו צריכים להגיד שחיי אדם יקרים מפז ולכן צריך לשמור לא רק מבחינה מוסרית אלא גם מבחינת הסנקציות הכלכליות.

גבי לסקי: אנחנו מדברים לא רק על ענף הבניה, זה גם על כל הענפים האחרים במשק ולא רק תאונות קטלניות.

גבי לסקי: על פי הנתונים של הביטוח הלאומי, כפי שזה בא לידי ביטוי מנייר העמדה שקבלנו מהקבוצה למאבק בתאונות בניין ותעשיה מסתבר שיש מעל ל-10,000 תאונות עבודה מידי שנה.

גבי לסקי: זה מספר אסטרונומי, מסר שאנחנו לא יכולים להיות אדישים אליו.

גבי לסקי: התפקיד שלנו כחברי כנסת וכממשלה זה לדאוג להתניע מהלכים של חובות בטיחות בעבודה, כך שכל עובד ועובדת שיוצאים לעבוד יחזרו הביתה שלמים ובשלום.

גבי לסקי: תודה.

אפרת רייטן: תודה רבה חברת הכנסת לסקי.

אפרת רייטן: נשמע את האנשים שנרשמו לדבר.

אפרת רייטן: הפורום למניעת תאונות עבודה, עורך הדין ישראל אסל.

ישראל אייכלר: שלום ותודה על זכות הדיבור, הרבה זמן לא הייתה ועדה.

ישראל אייכלר: אנחנו מלווים את המאבק הזה משנת 2016 ויש תחושה בשנים האחרונות נותנים הרבה גז אבל בניוטרל.

ישראל אייכלר: אם ב-2016 חשבנו שמספר המפקחים, 18 מפקחים על 15,000 אתרי בניה זאת הבעיה והגדלנו את מספר המפקחים והיום אנחנו עומדים על 80 מפקחים, אנחנו רואים שברמה של מספר ההרוגים יש תנודתיות קטנה, אבל לא רואים ירידה דרסטית.

ישראל אייכלר: נשאלת השאלה, איפה הבעיה?

ישראל אייכלר: למה עצם זה שהוספו עוד עשרות מפקחים עצם התוספת הזו לא הביאה להפחתה?

ישראל אייכלר: התשובה היא שאין המשכיות לטיפול במשרד העבודה לאותם הצווים שנפתחו על ידי אותם מפקחים.

ישראל אייכלר: באים לאתר, נותנים צו בטיחות ובזה זה נגמר.

ישראל אייכלר: אין שום אכיפה פלילית שממשיכה את הצו.

ישראל אייכלר: אני מקבל ממחוז תל אביב הודעה, העובד שלך נפל ונהרג, אין רתמה, אין כלום, סוגרים את התיק כי אין ראיות.

ישראל אייכלר: יש אפס הרתעה.

ישראל אייכלר: זה מתקשר לעובדה שקבלנים לא מפחדים לעבוד באתרים למרות שיש צווי בטיחות.

ישראל אייכלר: פשוט למדו עם השנים שלמנהל הבטיחות בעבודה אין שניים.

ישראל אייכלר: אנחנו לא רק נותנים ביקורת אלא גם מחפשים פתרונות ופתרונות יצירתיים.

ישראל אייכלר: הפתרון הוא לקחת מודלים כמו למשל הרשות לניירות ערך, לבנות תחת מנהל הבטיחות בעבודה מחלקה משפטית, מחלקת תביעות עצמאית שמנותקת מהתובעת הראשית של משרד העבודה.

ישראל אייכלר: היא ישבה פה ב-2018 בוועדה לביקורת המדינה ולא ידעה לתת תשובות איך זה שיש אלפי הפרות בטיחות ואין כתבי אישום.

ישראל אייכלר: היא לא מצליחה לייצר כלום.

ישראל אייכלר: זה לב הבעיה.

ישראל אייכלר: שאותם צווים לא מתורגמים לאכיפה פלילית אין הרתעה.

ישראל אייכלר: אז זה לא משנה אם יהיו עוד 500 מפקחים ויתנו עוד 5,000 דוחות.

ישראל אייכלר: כי בסוף הדוחות מגיעים למגירה ולא למקום הנכון.

ישראל אייכלר: זה בנוגע לאכיפה והרתעה וצריך לטפל בדבר הזה.

ישראל אייכלר: בנוסף, יש את נושא המוסד לבטיחות וגהות.

ישראל אייכלר: הוא התברר עם השנים כגוף ארכאי, מיותר.

ישראל אייכלר: הדרכה זה חשוב ואני לא מזלזל בזה, אבל הם לא מצדיקים 50 מיליון שקל בשנה.

ישראל אייכלר: הבינו שהם מיותרים, ב-2018 עשו לנו סימולטור על מנוף שנראה לי שרק חברי כנסת - - - ומוקד טלפוני.

ישראל אייכלר: בשביל מוקד טלפוני לא צריך 130 עובדים ומנכ"ל.

ישראל אייכלר: אני חושב שהגיע הזמן שאת אותו תקציב שמוסד לביטוח לאומי נתן למוסד לבטיחות, שייתנו אותו למנהל הבטיחות.

ישראל אייכלר: להקים את אותה יחידת תביעות שתגביר את ההרתעה, את האכיפה.

ישראל אייכלר: קבלן צריך להבין שלא הגיוני שבאים, נותנים לו דו"ח והוא ממשיך.

ישראל אייכלר: זה לא הגיוני.

ישראל אייכלר: הוא צריך להבין שאם הוא ממשיך הוא הולך לבית הסוהר.

ישראל אייכלר: רק זה יעצור.

ישראל אייכלר: דבר אחרון שאני מרגיש בשנה האחרונה, שמנהל הבטיחות הפך להיות גוף לחיץ.

ישראל אייכלר: למשל הדוגמה של דניה סיבוס מכלכליסט.

ישראל אייכלר: הנקודה החשובה שחבר הכנסת כסיף לא נגע בה, שבעצם מי שעשה את הפניה לרשם הקבלנים זה היה מנהל הבטיחות.

ישראל אייכלר: הוא ביקש להוריד.

ישראל אייכלר: אז מצד אחד אתה אומר תיקח לו את הרישיון כי הוא הפר, אחר כך מהדלת האחורית אתה אומר אל תתלה לו את הרישיון, ככה זה עובד.

ישראל אייכלר: אני אומר הבעיה הזו היא לא רק בזה, היא גם במנופים.

ישראל אייכלר: הכניסו לארץ מנופים שלא עומדים בתקינה.

ישראל אייכלר: לא עומדים בתקינה אירופית.

ישראל אייכלר: יש כל מיני פגמים מסוכנים.

ישראל אייכלר: יום אחד הכלים האלה יפלו לנו על הראש.

ישראל אייכלר: אי אפשר להמשיך ולשחק את המשחק הזה.

ישראל אייכלר: צריך ללכת קו, ללכת ישר ומה שצריך להיות לנגד עיניהם זה אך ורק הבטיחות.

ישראל אייכלר: בינתיים מה שרואים שבחברות מסחריות וקבלנים מצליחים ללחוץ אותם ולקפל אותם.

ישראל אייכלר: אז אנחנו מקבלים אישורים למנופים לא תקניים ובלגן שלם.

אפרת רייטן: תודה רבה.

אפרת רייטן: מנכ"ל התאחדות מעסיקי המנופאים.

אדמון בן ליש: שמי אדי בן ליש, מנכ"ל התאחדות כוח אדם, מעסיקי המנופאים.

אדמון בן ליש: לפני כשנתיים חוקק חוק מיוחד להעסקת מנופאים.

אדמון בן ליש: שום חברת כוח אדם לא יכולה להעסיק מנופאי אלא אם קבלה היתר מיוחד מזרוע עבודה.

אדמון בן ליש: לצערי, מאז שחוקק החוק, המצב בענף מתדרדר כל יום.

אדמון בן ליש: זה מתחיל בכך שכל אחד יכול לקבל היתר מיוחד לפתוח חברה כזו.

אדמון בן ליש: היום יותר קל לפתוח חברת ניקיון מאשר לפתוח חברה בעלת היתר מיוחד להעסקת מנופאים.

אדמון בן ליש: מה שקרה הוא שחוקק החוק אבל התקנות שניתנו הן מאוד קלות ומאוד חלביות.

אדמון בן ליש: בעצם אין כלום בתקנות האלה.

אדמון בן ליש: חברות היום עוברות על החוק ברגל גסה.

אדמון בן ליש: יש היום מעל 60 חברות, הרישיונות ניתנו בסיטונאות על ידי זרוע עבודה ללא שום פיקוח, ללא שום בקרה, כמעט כל אחד שרצה לקבל חברה פתח.

אדמון בן ליש: מה שקרה הוא שבן אדם לא פתח חברה אחת אלא פתח 5 חברות במקביל.

אדמון בן ליש: הוא ידע מראש שאם הוא יעבור על החוק ייקחו לו את הרישיון, אז יהיו לו עוד 4 להעביר את העובדים מאותו הרגע, זה מה שקורה היום.

אדמון בן ליש: לצערי קורה יותר מזה, זרוע העבודה לא מתפקדת, אין פיקוח, אין שום דבר מול החברות הפושעות בשוק.

אפרת רייטן: אם יהיו יותר פקחים זה יעזור?

אדמון בן ליש: לא.

אדמון בן ליש: אנחנו מביאים מידע מדויק לזרוע עבודה.

אדמון בן ליש: תלכו לאתר הזה, יש מנופאי בלי רישיון, תלכו לאתר הזה, מעסיקים קבלני משנה.

אדמון בן ליש: ענף הבטיחות שולח מפקחים ופה זה נגמר.

אדמון בן ליש: אין אכיפה, אין הרתעה, אין פיקוח.

אדמון בן ליש: אגף ההסדרה לא מתפקד.

אדמון בן ליש: אגף הפיקוח לא מתפקד.

אדמון בן ליש: נפגשתי עם סגן השרה לפני כשלושה חודשים.

אדמון בן ליש: יש צעדים מידיים שגם לא עולים כסף, שלא צריך לחכות לוועדות היגוי.

אדמון בן ליש: למשל אם מסתכלים על חברות כוח אדם לעובדים זרים.

אדמון בן ליש: יש שם ערבות של מיליון שקל לחברה.

אדמון בן ליש: היום בחברת כוח אדם למנופאים יש 40,000 שקל ערבות.

אדמון בן ליש: הוא עובר על זה בלי שיעניין אותו.

אפרת רייטן: אתה מדבר על סנקציות כספיות.

אדמון בן ליש: להרתיע אותם.

אדמון בן ליש: בעל חברה שיודע שיש לו מיליון שקל ערבות יחשוב פעמים אם לעבור על החוק.

אדמון בן ליש: היום 80% מהחברות עוברים על החוק.

אדמון בן ליש: 80% מהמנופאים מידי יום עוברים עבירות בטיחות כי אין אף אחד שיפקח, אף אחד שירתיע אותם.

אדמון בן ליש: דבר נוסף, הצעתי פתרון טכנולוגי, שתהיה מערכת על המנוף שתטפל ברישיונות מזויפים, תטפל בחריגות בשעות העבודה.

אפרת רייטן: יש הרבה זיופים בתחום?

אפרת רייטן: מזייפים כדי להיות מנופאים?

אדמון בן ליש: יש המון.

אדמון בן ליש: בהתחלה היו משכפלים רישיונות, היום זה יותר קל, קונים רישיון.

אדמון בן ליש: פושעים ברשות החוק, משלמים כסף ויש רישיון.

אפרת רייטן: תודה רבה.

אפרת רייטן: חבר הכנסת מופיד מרעי בבקשה.

מופיד מרעי: תודה רבה גברתי היושבת-ראש.

מופיד מרעי: אני רוצה לברך את סגן השרה יאיר גם על התוכנית, גם על האסטרטגיה.

מופיד מרעי: היכולות והניסיון שלו, שצבר לאורך השנים, צריכים לבוא לידי ביטוי והוא יודע איך להביא את זה.

מופיד מרעי: אני רוצה לברך אותך גברתי היושבת-ראש, על קיום הדיון וגם על הקמת ועדת המשנה שתיכנס לנושא ברזולוציה גבוהה.

אפרת רייטן: ועדת משנה ייעודית שתעסוק אך ורק בנושא הזה ותתכנס לפחות פעם בחודש.

מופיד מרעי: אני מברך גם על זה וחבר הכנסת סעדי ביקש שאגיע ואני אצטרף לישיבות.

מופיד מרעי: בסופו של דבר, בתאונות שיש בהם הרוגים, המדד להצלחה הוא כמה שפחות הרוגים.

מופיד מרעי: אין לנו מדד אחר, יכולים להציג כאן תוכניות טובות ואיכותיות, אבל אם בסופו של דבר כמות ההרוגים מתאונות עבודה נשארת אותו דבר, לא עשינו כלום.

מופיד מרעי: לכן כל תוכנית צריכה להיות מכוונת לנושא הזה.

מופיד מרעי: שתי נקודות שצריך לשים עליהן דגש: הראשונה, מדברים כולם על הפיקוח זה לא רק הפיקוח, זה לרדת לרמה של ממונה בטיחות בצוות.

מופיד מרעי: נוסף על התפקיד או לא נוסף על התפקיד צריך לבנות את המודל המתאים שיהיה ממונה בטיחות לאורך כל השדרה הניהולי של החברה או של כל מי שמתעסק עם זה.

מופיד מרעי: חשוב מזה, צריכה להיות יכולת חקירתית שתביא לידי מצב של הבאה לידי כתב אישום.

מופיד מרעי: אם יש פיקוח, בסופו של דבר אין לנו צוות חקירה איכותי מקצועי בנושא הזה, שלא יביא בסופו של דבר את החברה או את הנאשם לכתב אישום אז לא עשינו כלום.

מופיד מרעי: דבר נוסף זה ענישה.

מופיד מרעי: צריכה להיות ענישה מרתיעה.

מופיד מרעי: דבר אחרון שרציתי לומר זו שאלה לכבוד סגן השרה, סוגיית העובדים הסינים שמגיעים לכאן, כמו אלה שעושים את המנהרות, שהם בכלל חברות סגורות ולא יודעים מה קורה שם.

מופיד מרעי: יש להם את המשטרה שלהם, את הפיקוח שלהם, אבל יודעים בכלל אם יש שם הרוגים?

מופיד מרעי: האם זה נכלל ב - - - שלנו?

מופיד מרעי: האם יש לנו יכולת, או שזה גוף שמגיע, עובד לפי הכללים הסיניים או הרומניים שלו ובמקרה הזה אנחנו נהיה מנותקים.

אפרת רייטן: אתם מיידעים לגבי הקהילות אחרות, העובדים הסינים, העובדים הרומנים?

מופיד מרעי: חברות שמגיעות לכאן, כמו אלה שעבדו במנהרות הכרמל, הם עובדים עם משטר פנימי שלהם, אנחנו כמעט לא יודעים מה קורה שם.

מופיד מרעי: יש להם את המשטרה שלהם, את החקירות שלהם.

מופיד מרעי: האם הם בכלל נכללים בסטטיסטיקה והאם יש לנו פיקוח ואנחנו יודעים מה קורה שם?

יאיר גולן: אני לא יודע לתת לך תשובה מלאה, אני מניח שאנשי יוכלו לתת תשובה יותר מלאה.

יאיר גולן: אבל אני חייב לומר שמירב הבעיות הם לאו דווקא בחברות האלה.

יאיר גולן: החברות האלה הן חברות גדולות שעובדות בסטנדרט יחסית גבוה והלוואי שכל החברות יעבדו כמו החברות הסיניות, מצבנו אז יהיה הרבה יותר טוב.

חזי שורצמן: אנחנו עושים שם פיקוח.

אפרת רייטן: עושים פיקוח.

אפרת רייטן: תודה רבה.

אפרת רייטן: ד"ר הדס תגרי, הקבוצה למאבק בתאונות בניין בתעשייה.

אפרת רייטן: אגב, לפני שאת מתחילה לדבר, רציתי לציין לשבח את הנייר המפורט שהועבר אלינו מהקבוצה למאבק בתאונות בניין ותעשייה.

אפרת רייטן: מסמך מקיף ומאוד חשוב.

הדס תגרי: תודה רבה.

הדס תגרי: הקבוצה למאבק בתאונות בניין ותעשייה התחילה לפני 6 שנים, בסוף נובמבר 2015 ושמה על סדר היום הציבורי את הפגיעה של עובדים באתרי בניה.

הדס תגרי: אנחנו מלווים ומובילים את המאבק הזה 6 שנים.

הדס תגרי: ההשפעה של זה על ההתקדמות היא קריטית.

הדס תגרי: אני גם מברכת את סגן השרה יאיר גולן שלקח על עצמו את הנושא.

הדס תגרי: רואים התקדמות בדברים מסוימים, אבל בשורה התחתונה המצב לא הרבה יותר טוב, גם בשנתיים האחרונות.

הדס תגרי: אני מתרגשת מאוד להיות כאן היום כי אנחנו כבר אחרי שנתיים שברובן, למעט תקופות קצרות, כנסת וממשלה לא תפקדו וההשפעה של זה על ההתקדמות הנחוצה היא ממש קריטית.

הדס תגרי: הישיבה הזו ישיבה חגיגית, אני מצטרפת לברכות לסגן השרה יאיר גולן שלקח על עצמו את הנשוא הזה.

הדס תגרי: ברור שהכוונות מצוינות, השקעה גדולה, אבל אנחנו ממש בתחילת הדרך.

הדס תגרי: כמו שציינת, היושבת-ראש, צריך לתרגם את הדברים לדברים מעשיים כשחלק מהדברים צריך לראות באופן מידי ויכולים לראות באופן מידי.

הדס תגרי: גם בנייר העמדה הזה, שהצגתי דומה לו בפני סגן השרה, בכוונה הצענו גם דברים שהם מאוד מידיים.

הדס תגרי: אם זה לפתוח סוף סוף את הקו החם לתלונות על הפרות בטיחות במנהל הבטיחות התעסוקתית אם זה הנושא של צעדים בוני אמון של שקיפות מידע שלצערנו בשנתיים האחרונות וגם בחצי השנה האחרונה, הדו"ח החודשי הזה הוא נהדר ואנחנו תומכים בו אבל לתת מענה לתאונות קטלניות שקרו וקורות, זה משהו שצריך להיות כל הזמן ולא קורה כבר תקופה ארוכה.

הדס תגרי: יותר מזה, חצי שנה אחרונה זה גם לא מתפרסם בדו"ח החצי שנתי.

הדס תגרי: כדי להעביר לציבור בכלל ולארגוני החברה האזרחית ובאופן מעשי לייצר שינוי חיובי, צריך לראות את הדברים האלה.

אפרת רייטן: אני חושבת שיש חשיבות גדולה, לא סתם הזכרתי את עניין הדיווח החודשי, כי אנחנו כוועדה יודעים שכאשר מחייבים את הגופים להיערך לדיווחים חודשיים, יש התגייסות, השקיפות הופכת להיות עלה שולחן, זה הופך להיות גורם שמתחשבים בו.

אפרת רייטן: כולם מתנערים, כמו סוג של תרדמת ביחס לנושא עצמו.

אפרת רייטן: לכן אני חושבת שאם וניתן לקדם את עניין הדיווחים, לדעתי זה ייקח אותנו צעד אחד מאוד רציני קדימה.

הדס תגרי: אני אתן דוגמה נוספת, אמר סגן השרה יאיר גולן, ב-2020 הייתה ירידה בתאונות.

הדס תגרי: למעשה אנחנו לא יודעים את זה כי ב-2020 הייתה ירידה במספר המוחלט של ההרוגים, אבל 2020 כידוע לכל אזרח במדינת ישראל ובעולם הייתה שנת קורונה והיקף הפעילות הכלכלית צנח.

הדס תגרי: הנתון שנותן לנו מושג על המגמות הוא הנתון של שיעור ההרוגים, נתון שבכל שנה פורסם בדוחות מנהל הבטיחות אבל בדו"ח של שנת 2020 הוא לא פורסם.

הדס תגרי: אלה נתונים שאין לי ספק שהם קיימים, אפשר להוציא אותם כבר היום.

הדס תגרי: פרטנו הכול במסמך, יש הרבה דברים שאנחנו חושבים שצריך לקדם אותם, גם ברמת מדיניות הפיקוח האכיפה, גם ברמת התקנות, היום בישיבת הפתיחה זה אולי לא המקום לפרט, אבל אני רוצה להדגיש את החשיבות שאנחנו, ארגוני החברה האזרחית רואים בוועדה הזאת, גם במליאת הוועדה וגם בוועדת המשנה שתוקם, לשתיהן יש חשיבות, אחת איננה באה על חשבון השנייה.

הדס תגרי: ועדת משנה יכולה לקיין דיונים ממוקדים.

הדס תגרי: למשל, אתן דוגמה אחת, עלה הנושא שכתבי האישום שזרוע העבודה אמורה להגיש, באמת כמעט פסק לחלוטין.

הדס תגרי: האם הבעיה היא באמת במחלקה המשפטית של זרוע העבודה או האם הבעיה היא במחלקת החקירות של מנהל הבטיחות שצריך לתת את התשתית הראייתית לכתבי האישום האלה?

הדס תגרי: אלה נושאים שדיונים פה יכולים מאוד לקדם ובעוד שורה ארוכה של נושאים.

הדס תגרי: במליאת הוועדה, להזכיר שורה ארוכה מאוד של תקנות חשובות, בראשן תקנות בטיחות בעבודה, הרחבת אחריות לבעלי תפקידים באתר בניה, שאנחנו מחכים כבר מספר שנים.

הדס תגרי: התקנות בשלות עד כמה שאנחנו יודעים, לפני שנה הייתה טיוטה מתקדמת, אלה דברים שיכולים לקרות רק במליאת הוועדה.

הדס תגרי: החשיבות של הוועדה הזאת בהובלה של המאבק היא גדולה.

הדס תגרי: ראינו בעבר כשהוועדה הובילה, דברים התקדמו ובתקופות שזה לא התאפשר, דברים לא התקדמו.

הדס תגרי: הישיבה מאוד חשובה כצעד ראשון לתהליך אינטנסיבי וחשוב אל מול משרד הכלכלה ואל מול הוועדה ושיהיה לכולנו בהצלחה.

אפרת רייטן: תודה לך הדס.

אפרת רייטן: מר חזי שוורצמן בבקשה.

חזי שורצמן: היה לי הכבוד להיות בוועדות הקודמות, לא בראשותך, הפורום הזה הוא פורום חשוב ודרמטי כדי לקדם את כל היוזמה וסגן השרה ציין זאת.

חזי שורצמן: כמה דברים, אנחנו שולחים 60 עד 70 מפקחים כל יום לאתרי בניה.

חזי שורצמן: זה מספר מועט, מדובר ב-15,000 אתרי בניה ב-70,000 מפעלים ולכן הכוח שלנו הוא נתון, מוגבל וכפוף לאירועים שקורים לנו בשגרת היממה.

חזי שורצמן: ד"ר תגרי דברה על הקו החם, יש קמפיין מאוד מוצלח עכשיו של המוסד לבטיחות וגהות שמזמין אזרחים לדווח על ליקויי בניה.

חזי שורצמן: אנחנו כל יום מוזנקים למספר אתרים רב, כל יום המפקחים והמדריכים של מיקי מוזנקים לאתרים.

חזי שורצמן: הקו החם קיים.

חזי שורצמן: לגבי שקיפות, אין גוף שכל יום מפרסם את הפעילות שלו באתר האינטרנט לרשות הציבור.

חזי שורצמן: כל יום אפשר לראות איזה צווי בטיחות נתן המנהל, איפה, מי הקבלן, מה התוצאות, הכול וכל יום.

חזי שורצמן: אני מבטיח לכם שאין כזה גוף במדינה.

חזי שורצמן: בעניין הקורונה, בשנת 2020 ענף הבניה הוחרג לחלוטין מהגבלות כלשהן.

חזי שורצמן: הוא עבד אפילו יותר מהרגיל אז הירידה של 2020 אמיתית ותקפה.

אפרת רייטן: תודה רבה.

אפרת רייטן: דברנו על השקיפות, השקיפות לא הייתה כלפי המשרד אלא אולי יותר כלפי הדיווחים שצריך לקבל מהשטח.

קריאה: שהקבלנים לא מדווחים לנו.

אפרת רייטן: נכון.

הדס תגרי: המידע שאני מדברת עליו לא מפורסם.

אפרת רייטן: דברתי על השלמה, לא דברתי על השקיפות של העבודה שלכם כמשרד.

אפרת רייטן: אנחנו מנסים לסייע בכך שכשאנחנו מחייבים את החברות והארגונים להזרים עבורכם את הדיווחים, כי הרי זה מה שאתם צריכים כדי שכולם יעבדו ואפשר יהיה באמת למנוע הרג ותאונות עבודה.

יאיר גולן: אנחנו ניפגש ונסכם מה הנתונים שצריכים להתפרסם ולהיות זמינים לקהל ואין פה שום כוונה להסתיר משהו.

יאיר גולן: אם יש בעיה בפרסום נתונים אנחנו גם נסביר מה הבעיה.

יאיר גולן: נצא עם הבנה משותפת, באיזה קבועי זמן זה מתפרסם, מה זמין ברשתות, מה לא זמין ברשתות וכן הלאה.

יאיר גולן: הכוונה שלי היא לקדם תרבות של שקיפות מוחלטת.

יאיר גולן: אין פה מה להסתיר.

אפרת רייטן: תודה.

אפרת רייטן: נעבור לנציגים בזום.

אפרת רייטן: יושב-ראש איגוד הבניין יצחק מויאל, הסתדרות עובדי הבניין והעץ.

יצחק מויאל: שלום לכולם, אני מצטרף לברכות על קיום הישיבה החשובה והחגיגית וכמובן גם על הקמת ועדת המשנה.

יצחק מויאל: כמי שלמעלה מ-8 שנים משתדל בכל העוצמה לנסות להעלות את בעיית בטיחות העובדים באתרי בניה, אני חייב לומר כמה דברים, להשלים ולתקן, כי נאמרו דברים מעט לא מדויקים.

יצחק מויאל: קודם כל זה לא מדויק, יש שינוי רציני מאוד בהתייחסות לבטיחות העובדים באתרי בניה, לפחות בחברות הגדולות.

יצחק מויאל: אני מצטרף לדבריו של סגן השרה, בחברות הגדולות יש שיפור מאוד משמעותי ביחס לבטיחות בענף הבנייה, מה שלא היה קודם.

יצחק מויאל: דבר שני גם ב-2018 התקיים דיון, הייתה ישיבת ועדת העבודה והרווחה בראשות אלי אללוף, גם אז סוכם תהליך, ראינו שהוא לא מתקדם ולראשונה ביחסי עבודה ההסתדרות הכריזה סכסוך עבודה, לא על תנאי עבודה, לא על פנסיה, אלא על בטיחות.

יצחק מויאל: סיכמנו את מסמך השרים, 12 הסעיפים, שאם היו משלימים אותו בוועדות הקודמות, יכול להיות שהמצב היה הרבה יותר טוב.

יצחק מויאל: גם המסמך הזה לא גובש ב-5 דקות, אלה היו שלושה חודשים של דין ודברים עם כל משרדי הממשלה השונים כדי לנסות להפחית ולהקטין את התאונות ענף הבניין.

יצחק מויאל: אני אתן דוגמה ואצטרף לדבריו של אדי בן ליש, אגיד מה כדאי לעשות ואציע כמה הצעות.

יצחק מויאל: קודם כל, הייתה לי פגישה מאוד טובה, שלא הייתה לי מאז שאני בתפקיד, עם חבר הכנסת יאיר גולן.

יצחק מויאל: אני רואה שהאדם הזה חדור מוטיבציה, לוקח את הדברים ברצינות.

יצחק מויאל: היו שתי פגישות מאוד מעניינות, היה כנס ויהיה עוד כנס ואני רואה את הכיוון.

יצחק מויאל: אני מברך אותו, מחזק את ידו, רק שלא יתייאש בדרך כי את התפוח הלוהט הזה תמיד זרקו החוצה.

יצחק מויאל: גם מנהל הבטיחות עשה שינוי מאוד רציני ואני אומר לכם, חייבים לציין את העובדה שמנהל הבטיחות עושה את תפקידו ויש עוד המון מה לעשות ולשפר.

יצחק מויאל: עכשיו הבעיות, הבעיה האמיתית שלנו היא בשני מוקדים, המוקד הראשון הוא אי שיתוף פעולה של הרשויות המקומיות שנותנים את היתר הבניין.

יצחק מויאל: הם נותנים את ההיתר לבניה ומתעלמים מכל מה שקורה באתר בניה.

יצחק מויאל: אם אלה הפרות, אם אין גדר, אם כל אחד שרוצה יכול להיכנס.

יצחק מויאל: רואים פרויקט ואין לו היתר בניה, העירייה לא מתערבת והיא לא מגיעה.

יצחק מויאל: הבעיה השנייה, אני מחזק את מה שנאמר בנושא האכיפה וההסדרה.

יצחק מויאל: כיושב-ראש ההסתדרות של ענף הבניה אני נותן ציון נכשל למנהל ההסדרה והאכיפה של משרד העבודה ויכול להיות שזה משרד הכלכלה.

יצחק מויאל: אם לא ירכזו הכול במקום אחד, שמתחיל טיפול ומסתיים טיפול.

יצחק מויאל: אם לא ירכזו הכול תחת מנהל הבטיחות, תחת סגן השר שמקים את הצוות או המועצה, זה לא ייפתר.

יצחק מויאל: התופעה שמראה שכל מה שאני אומר נכון, זה שהעברנו חוק, הקמת חברות כוח אדם להעסקת עובדים ואי ניצולם.

יצחק מויאל: להעסיק אותם 16 שעות ביום ו-18 שעות ביום כי מנהל האכיפה בשעה 17:00 סוגר את המשרד ואין מיש בא לראות מה קורה אחר הצוהריים.

יצחק מויאל: אם מצליחים להסדיר את הנושאים שדברנו תחת מקום אחד, אני מאמין שנתחיל לראות את המגמה, שהיא הרבה יותר טובה ממה שהיה בשנים האחרונות.

אפרת רייטן: תודה רבה איציק מויאל.

אפרת רייטן: עניין המשילות חוזר בכל מקום.

אפרת רייטן: גם בעניין הבטיחות בעבודה.

אפרת רייטן: בסופו של דבר זה עניין של משילות.

יאיר גולן: לגמרי.

יאיר גולן: איציק הוא שותף נאמן ואני רק יכול לחזק את דבריו.

אפרת רייטן: התאחדות בוני הארץ, ניר ינושבסקי בבקשה.

ניר ינושבסקי: שמי ניר, סגן נשיא ויושב-ראש ועדת הבטיחות של התאחדות בוני הארץ.

ניר ינושבסקי: קודם כל ברכות, גם לסגן השרה וגם לוועדה, אני שומע ומתרגש כי אני מלווה את התחום כבר כמה שנים ושינוי התפיסה המבורך, גם של שילוב הזרועות, של האכיפה וההתרעה, גם של החינוך וגם השיתוף בין הגופים השונים שאנחנו כבר יושבים יחד כל הגופים השונים, הוא חשוב מאוד.

ניר ינושבסקי: לשאלתך מקודם, יש כמה צעדים מהירים שאפשר לעשות, תתחילו לבחור קבלנים לפני ביצועי הבטיחות שלהם ולא לפי מי הכי זול.

ניר ינושבסקי: אם המדינה יוצאת במכרז וזה לא מעניין אותה בכלל אם לקבלן הזה מתו 20 איש או אפס, אז מה אתם באים בתלונות?

אפרת רייטן: יש התייחסות לזה?

אריק שמילוביץ: לא.

אריק שמילוביץ: הצענו הצעות לעניין הזה של לתת נקודות וכרטיסים צהובים לאותם אנשים ולאותן חברות על מנת להזהיר אותן.

אריק שמילוביץ: לצורך העניין השוויתי את זה למשחק כדורסל שמקבלים עבירות ולא ישר עבירה כמו שראינו עם דניה סיבוס, שהיא חברה גדולה וישר מקבלת מסמך.

אריק שמילוביץ: אלא לבוא ולהגיד להם שיקבלו עבירות ובעבירה החמישית הם יוצאים מהמשחק, לוקחים לכם את היכולת להשתתף במכרזים כאלה ואחרים.

אריק שמילוביץ: זה יגרום להם לעשות תהליכי בקרה, כי אנחנו רוצים שהם יהיו בשטח, אנחנו רוצים את החברות האלה.

אפרת רייטן: יש כבר שינוי גדול בשנים האחרונות לא רק ביחס לבטיחות עבודה, אלא חברות פרטיות היום נמדדות על סמך תרומה לחברה, על סמך הגינות והאם היא חברה ירוקה.

אפרת רייטן: פה זה אחד הקריטריונים המהותיים שצריך להתחשב בהם.

אריק שמילוביץ: בפירוש כך.

אריק שמילוביץ: היו לנו דיונים עם משרד האוצר כי אחד היזמים הגדולים זו המדינה עצמה.

אריק שמילוביץ: אין ספק שהיינו רוצים לראות את הקריטריונים האלה שם.

אריק שמילוביץ: הדבר הזה לצערי לא התקבל.

אסף הופר: סליחה, אני אסף מהחשב הכללי, הוא אומר דברים לא נכונים.

אסף הופר: יש קריטריונים ופוסלים קבלנים מלהשתתף במכרזים.

אריק שמילוביץ: אני אסביר מה קרה בתהליכים.

אריק שמילוביץ: ההצעה לא התקבלה בסוף, קבעו קריטריונים מאוד נוקשים של תאונות ושל מוות שזה יצר סף מאוד רגיש וגרם לעיוות.

אריק שמילוביץ: היינו בשיח עם משרד האוצר על הדברים האלה, התהליכים האלה חשובים והיה רצון לעשות שיתוף פעולה.

אריק שמילוביץ: הביצוע לדעתי צריך לקבל חידודים.

אריק שמילוביץ: אני רוצה להוסיף דבר נוסף שעלה לגבי הרשויות המקומיות.

אריק שמילוביץ: זאת פשוט שערורייה מה שקורה אתם, שהם מתנערים מכל אחריות לבנייה.

אריק שמילוביץ: אנחנו חווים מצב מאוד בעייתי בנוגע לפרויקט תמ"א 38א'.

אריק שמילוביץ: אנחנו רואים משפחות שחיות בתוך אתרי בנייה ואנחנו רואים ילדים שמסתובבים באתרי בנייה, דבר שצריך להגביר את הפיקוח, כדי לתת לאותם פרויקטים להתקיים.

אריק שמילוביץ: אלה תהליכים שאנחנו חייבים לשים על השולחן.

אריק שמילוביץ: סגן השרה מוביל תהליך והכניס את כל הדברים האלה שאני מצין לתוכנית העבודה.

אריק שמילוביץ: אני מאמין שבעזרת ועדות ההיגוי והצוותים הבין משרדיים נגיע להישגים מאוד יפים.

אריק שמילוביץ: חייבים להבין שבמאבק במלחמה הזו שאנחנו קוראים לה המלחמה בתאונות העבודה יש משרדים נוספים ולא רק מנהל הבטיחות צריך להיות שם.

אריק שמילוביץ: אנחנו צריכים להכניס לשם משרדי ממשלה נוספים כמו משרד האוצר, משרד המשפטים, משרד הבינוי והשיכון, מנהל התכנון, משרד הבריאות.

אריק שמילוביץ: גופים נוספים שייכנסו פנימה יגידו איזה תרומה יש להם לטובת הבטיחות בעבודה.

ניר ינושבסקי: הצעד הזה כבר גובש מול המדינה.

ניר ינושבסקי: יש ועדה שכבר מכילה מנגנונים להערכת איכות ובטיחות של קבלנים.

ניר ינושבסקי: זה כרגע פיילוט.

ניר ינושבסקי: אנחנו מצפים שהצעד הזה יחלחל לכל כסף ציבורי, גם השלטון המקומי, גם מפעל הפיס, יחידות סמך.

ניר ינושבסקי: כל גוף שלוקח כסף מהציבור שיבדוק בבקשה אם הקבלן בטיחותי או לא.

ניר ינושבסקי: זו נראית לי דרישת סף בסיסית לגמרי.

ניר ינושבסקי: לגבי תחקירים, אף אחד לא יודע מה קורה כי תחקיר זה משהו שרק המשטרה עושה ורק באירועים מאוד מיוחדים.

ניר ינושבסקי: איך נלמד אם לא נתחקר, אם לא ייפתר הפלונטר הזה, לא נוכל ללמוד, נלמד מספקולציות וכתבות בעיתון.

ניר ינושבסקי: קידום חקיקה, יודעים איפה זה תקוע, חיכינו לזה הרבה זמן וחייבים לקדם את זה.

ניר ינושבסקי: אגב, לא רק קב"ט ופיגומים, אני לא יכול להשיג קב"טים ולא יוכל לקנות פיגומים במצב הנוכחי כי אני לא יודע מה יהיה תקני ומה לא.

ניר ינושבסקי: ב-2020 שליש מההרוגים היו אצל חאפרים, לא קבלנים בכלל, לא מפוקחים, אף אחד לא יודע איפה הם בונים.

ניר ינושבסקי: זה מצריך טיפול חקיקה מקיף, רשויות מס, בנקים שנותנים משכנתאות, חברות ביטוח, שכולם עוצמים עיניים ונותנים כי יש שם כסף, אבל אף אחד לא באמת מסגול לדעת מה קורה שם ושם נהרגים האנשים.

ניר ינושבסקי: דבר אחרון, אי אפשר לדבר רק על אכיפה, זה לא עובד בשום מקום בעולם.

ניר ינושבסקי: מה עם תמריצים?

ניר ינושבסקי: רוצים לתת לקבלן להיות בטיחותי, לתת לקבלן המשנה, לפועל, צריך לדבר גם בשפה חיובית.

ניר ינושבסקי: אף אחד לא בא לילד שלו ואוכף עליו עונשים כל היום, מידי פעם נותנים פרס וצריך להתחיל לדבר במונחים האלה כי זה הכלי העיקרי שעוד לא השתמשו בו והוא יכול לעשות שינוי.

ניר ינושבסקי: דבר אחרון, אדוני סגן השרה, תוסיף טכנולוגיה.

ניר ינושבסקי: יש טכנולוגיות מדהימות, יש את קרן מנוף שתורמת ואפשר להכפיל את זה פי כמה.

ניר ינושבסקי: ההתאחדות היא פרטנר לכל צעד בכיוון הזה ימים כלילות וכל הכבוד על העבודה.

אפרת רייטן: תודה.

אפרת רייטן: אני רוצה לשמוע את האוצר, שביקש גם לומר התייחסות.

אפרת רייטן: הועלתה התייחסות לכתבה שפורסמה בכלכליסט שזעזעה את מי שקורא ולא מעורה בפרטים ורק מסתמך על הכתבה.

אפרת רייטן: זה באמת נראה רע מאוד כשמדברים על חברה כזו גדולה, לא פחות מ-12 צווי בטיחות שבעקבות הלחץ שהיא הפעילה הוחלט לדחות את השעייתה המתוכננת ובמשרד החשב הכללי הסתפקו בהסבר מעורפל בלבד להחלטה.

אפרת רייטן: זה נראה לא טוב.

אפרת רייטן: אולי זה המקום להסברים.

אסף הופר: אני קודם אתייחס למה שאמר ניר ולתגובה של אריק.

אסף הופר: החשב הכללי, כבר ב-2018 התחייב לקבוע תקנות שיפסלו קבלנים מלהשתתף במכרזים על סמך קריטריון בטיחות וכך אכן היה.

אסף הופר: בהתחלה הכול נעשה בהיצע אחד עם המשרדים המעורבים, מנהל הבטיחות ורשם הקבלנים.

אסף הופר: גובש נוהל שהשתנה במעלה הדרך, בהתחלה היה נוהל מאוד קשיח שנשען על כמות צווים.

אסף הופר: הנוהל הזה השתנה בגלל הקשיחות שלו שלא מתייחסת לפרמטרים שונים.

אסף הופר: הרציונל היה שאנחנו נשענים על הגורם המקצועי המוסמך בממשלת ישראל בתחום הבטיחות, מנהל הבטיחות שיושב מולי.

אסף הופר: ברגע שמנהל הבטיחות מחווה דעתו על קבלן וטוען שהקבלן הזה אינו בטיחותי, הווה אומר מעביר תלונה לרשם הקבלנים, מבחינתנו די בכך כדי להגיד שהקבלן לא בטיחותי ובשלב זה אנחנו לא עובדים אתו לחצי שנה.

אסף הופר: זה הנוהל שגובש והוא גם עובד.

אסף הופר: עד כה הושעו 4 קבלנים מלעבוד במכרזים ציבוריים.

אסף הופר: צריך להבין שזה צעד חריף מאוד.

אסף הופר: חלק גדול מפרנסתם של הקבלנים זה על סמך המכרזים האלה ואף על פי כן החשב הכללי לא היסס והוריד את הקבלנים האלה, מתוך הכרה בחשיבות הנושא.

אסף הופר: מה שקרה בשבוע האחרון זה לא רק דניה סיבוס, על אף שהוא קבלן גדול, יש אתו עוד 4 קבלנים.

אסף הופר: נהגנו בכולם בדיוק באותו אופן.

אסף הופר: דבר שני, החשב הכללי לא ביטל את ההשעיה.

אסף הופר: ההשעיה בעינה עומדת.

אסף הופר: הוא נתן דחייה שתיכנס לתוקף אוטומטי ב-14 לנובמבר, כך נכתב לחברות האלה.

אסף הופר: הסיבה היחידה שבגללה נתנו את הדחייה הזאת בגלל שעלו, אם הכוונה שלנו להשעות אותם מיידית בהתאם לנוהל שלנו, עלו קולות הן מהקבלנים והן ממנהל בטיחות לגבי הצורך להשעות אותם, כולל אמירות שמדובר בקבלנים בטיחותיים.

אסף הופר: אמרנו שאנחנו נאמנים לעקרונות שלנו, אנחנו החשב הכללי, גורם מנחה בתחום ההתקשרויות של הממשלה ואנחנו לא גורם שמתיימר להיות מבין גדול בבטיחות, בטח לא יותר ממנהל הבטיחות שזה עיקר מקצועו.

אסף הופר: יתכבדו הקבלנים ויתכבדו מנהל הבטיחות לברר ביניהם האם באמת מדובר במקרים של קבלן רשלן ולא בטיחותי.

אסף הופר: היה והבירור יעלה שאכן כך פני הדברים אנחנו כמובן ננהג לפי הנוהל שגיבשנו, הווה אומר הקבלן הזה, גם אם זה קבלן גדול, הוא יושעה.

אסף הופר: אנחנו לא נסוגים מהנוהל הזה, אנחנו עומדים מאחורי הנוהל הזה.

אסף הופר: גם הדחייה לא הייתה לרגע אחד נסיגה מהנוהל הזה ואף להפך, היא אמרה במפורש כאמור שב-14 בנובמבר ההשעיה תכנס לתוקף אלא אם יודיעו לנו ממנהל בטיחות שזה לא נכון, שהקבלן הוא בטיחותי ולא צריך להשעות אותו.

אפרת רייטן: אז זה שיש 12 צווים זה רק דחה את ההשעיה לתוקף כדי לאפשר סוג של שימוע ולהבין איפה הדברים עומדים?

אסף הופר: עלו טענות על עצם הצווים, על עצם הפניה לרשם הקבלנים ממנהל הבטיחות.

אסף הופר: החשב הכללי הוא לא גורם מבין בתחום הבטיחות, הוא לא רגולטור בתחום הבטיחות והוא גם לא מתיימר להיות כזה ואני חושב שאנחנו גם לא רוצים שיהיה כזה.

אסף הופר: הוא נשען על הגורמים הרלוונטיים בממשלה, במקרה הזה מנהל בטיחות, כאשר מנהל בטיחות מעביר תלונה לרשם הקבלנים ומנהל הבטיחות אומר שהקבלן הזה אינו בטיחותי, אז אנחנו כחשב כללי אומרים אוקי, אנחנו מנחים את הממשלה לא לבצע עם הקבלן הזה התקשרויות חדשות.

חזי שורצמן: הסיטואציה קצת שונה.

חזי שורצמן: אנחנו אמנם פנינו לרשם הקבלנים ובאותה נקודת זמן לפי הנוהג אנחנו שולחים לחשכ"ל.

חזי שורצמן: החשכ"ל הפעיל את סמכותו לפי הנוהל הפנימי של החשכ"ל והשעה כ-5 חברות ביניהם דניה סיבוס.

חזי שורצמן: קמה צעקה של דניה סיבוס, פנו לחשכ"ל, אנחנו לא פנינו אליכם למתן או לעשות דחייה, לא פנינו.

חזי שורצמן: מה שהוסכם ולא הדגשת את זה, שמחר מתקיים דיון אצל רשם הקבלנים בנושא.

חזי שורצמן: אני ראש המנהל ואני מודיע שלא פניתי לחשכ"ל כדי למתן או כדי להשעות.

חזי שורצמן: לא פניתי.

חזי שורצמן: לכן אל תשלב אותנו בסיפור.

חזי שורצמן: מחר יש את רשם הקבלנים שדן בעניין של דניה סיבוס, נראה מה תוצאות ההחלטה ונתקדם משם.

אסף הופר: מפאת כבוד האנשים אני לא רוצה להיכנס לפרטים.

אסף הופר: זה נראה לי לא מכובד בכלל.

אפרת רייטן: לא ניכנס לפרטים אבל אתה מבין שישנה פה סוגיה, שכשמציפים נושא כל כך כאוב צריכים את הטיפול.

אפרת רייטן: אז כששומעים שיש חברות גדולות ואולי, אני רק מעלה כסימן שאלה, הן עשירות, הן ממומנות, הן חשובות ומקושרות ויכולות להפעיל לחץ, אז למה שווים כל הדיבורים שלנו לגבי אכיפה והרתעה וחיי אדם, פתאום הכול נהיה זניח.

אסף הופר: כמו שאמרתי, החשב הכללי לא חוזר בו ולו במעט מהעקרונות שהוא קבע.

אסף הופר: הווה אומר שקבלן, שמנהל הבטיחות אמר לגביו שהוא לא בטיחותי לא יעבוד עם הממשלה למשך חצי שנה.

אסף הופר: החשב הכללי לא חוזר בו מהדבר הזה.

אסף הופר: גם במהלך שנעשה הוא לא חזר בו, הוא ר אמר כיוון שעלו קולות ומפאת כבוד המשתתפים אני לא רוצה להיכנס לפרטים, כיוון שעלו קולות כאלה ואחרים לגבי הקבלנים הספציפיים האלה, אמרנו נחכה רגע, תבררו, היה ובאמת יתברר שמנהל הבטיחות סומך את ידיו על חוות דעתו שהקבלנים לא בטיחותיים, אנחנו נשעה את הקבלן.

אסף הופר: אגב, הדיון ברשם הקבלנים לא היינו מודעים אליו.

אסף הופר: אנחנו עובדים מול מנהל בטיחות בהקשר הזה ולא מול רשם הקבלנים.

אסף הופר: היום בבוקר במקרה שמעתי על זה שמחר יש דיון אצל רשם הקבלנים ובהתאם לנוהל שלנו.

אסף הופר: הדבר היחיד שיכול למנוע השעיה - - -

אפרת רייטן: תכף אריק יתייחס לזה.

אפרת רייטן: כשאנחנו כציבור צריכים לקבל את כל הנתונים האמיתיים, דברו על בניין דמים וכדומה, לדעתי הציבור צריך לדעת איזה חברות הן מפרות סדרתיות.

אפרת רייטן: מי השיאן שאצלו יש קטל באתרי הבנייה.

אפרת רייטן: זו אינפורמציה מאד חשובה.

אפרת רייטן: השאלה היא האם יש אפליה בתוך נתינת ההשעיה והיתרים ומה לגבי השקיפות?

אפרת רייטן: לא דברתי על שקיפות שלכם כמשרד אלא זו השקיפות שדברנו עליה.

אסף הופר: כמו שציינתי זה לא רק דניה, זה 5 קבלנים.

אסף הופר: כבר אין אפליה.

אסף הופר: דבר שני אני אומר שוב, אנחנו חשב כללי, אנחנו לא מתיימרים להבין בבטיחות.

אסף הופר: אנחנו נשענים על הגורם המקצועי, מנהל הבטיחות.

אסף הופר: כאשר מנהל בטיחות אומר לנו שקבלן לא בטיחותי, מבחינתנו זה כזה ראה וקדש.

אסף הופר: הוא לא בטיחותי והמשמעות היא שהממשלה לא תעבוד עם הקבלן הזה למשך חצי שנה, בדיוק בהתאם לנוהל.

אסף הופר: אלא אם רשם הקבלנים אחרי בדיקה יותר יסודית אמר, מה פתאום, לא היו דברים מעולם, זה משהו אחר.

אריק שמילוביץ: אנחנו לא רוצים ששום שיקול זר ייכנס לשיקול שלנו בדבר שיקוף תמונת מצב של חברה מסוימת בתחום הבטיחות.

אריק שמילוביץ: יש חברות גדולות יותר, קטנות יותר, קשה לנו לבצע את הנרמול, לבדוק כמה יחידות בניה, כי כמו שאמרת, אנחנו לא שקופים לכל התהליכים שהאנשים האלה בונים.

אריק שמילוביץ: אני לא יודע לנרמל את המספרים.

אריק שמילוביץ: אני יודע לספור את מה שאנחנו עושים.

אריק שמילוביץ: המפקחים עושים עבודת קודש, נכנסים יום יום לאתרי בניה ומביאים תמונת מצב.

אריק שמילוביץ: תמונת המצב, לצערי הרב, של חברות הבניה במדינת ישראל, כולל החברות הגדולות שהשתפרו, לא משביע רצון.

אריק שמילוביץ: המצב לא בריא.

אריק שמילוביץ: מבחינתי היינו סוגרים את כל אתרי הבניה, אומרים תמתינו, תכשירו את כל העובדים, תגרמו לסטנדרט של בטיחות ורק אחרי שתסיימו את זה תתחילו לבנות, אבל הדברים הם יותר חזקים.

אריק שמילוביץ: אנחנו מבהירים את תמונת המצב לרשם הקבלנים.

אריק שמילוביץ: רשם הקבלנים עושה הליך, הוא שומע אותם.

אריק שמילוביץ: יש תמיד את האיזון בין הכמות שאנחנו רוצים להעביר לרשם הקבלנים שיקרא להם לאזהרה ולהסברים כי זו סנקציה מאוד חמורה, לבין זה שאנחנו רוצים להגיד אפס או אחד.

אריק שמילוביץ: אין שם אפס או אחד.

אריק שמילוביץ: אנחנו לא רוצים שכל מי שמביאים לרשם הקבלנים זה גזר דין מוות אצל רשם הקבלנים.

אריק שמילוביץ: אנחנו רוצים שיהיה שם גם תהליך של אזהרות, של התרעות.

אריק שמילוביץ: אם לא נעביר את הרשימה בצורה קצת יורת רחבה של אותן חברות, לא יהיה את התהליך הזה של האזהרה שאנחנו רוצים לעשות, את האפקט של למידה והתפתחות.

אריק שמילוביץ: את הכרטיס הצהוב הזה, את השלבים האלה מונעים ברגע שיש קריטריונים מאוד קשיחים ואנחנו לא רוצים להיות הגורם שיגיד שאנחנו חוששים מתהליך מסוים, אנחנו רוצים להיות שקופים.

אריק שמילוביץ: אם רואים שיש חברות שיש שם צבר אירועים, אנחנו מרימים דגל.

אריק שמילוביץ: הסמכות לקחת את הרישיון לחברה או לתת קנס לחברה לא נמצא אצלנו.

אריק שמילוביץ: שילכו למשרד הבינוי והשיכון, לרשם הקבלנים, יתנו לו עוד כלים ועוד סנקציות, כי הכלים שיש לרשותו מאוד מוגבלים, לגבי הסנקציות והקנסות שאפשר לתת לאותן חברות ושיגבירו לא רק למנהל הבטיחות את היכולת הכוח והאכיפה שיש אותם.

אריק שמילוביץ: יש הרבה דברים שאנחנו במנהל הבטיחות לקחנו על עצמנו וכופפנו את החוקים של סגירת אתר.

אריק שמילוביץ: אני רוצה לראות איפה בספר החוקים רשום שאפשר לסגור אתר בגין ליקויים רבים?

אריק שמילוביץ: אפשר לסגור אתר בגין תאונה.

אריק שמילוביץ: עשינו שמיניות באוויר כדי לסגור אתרים בגלל ריבוי ליקויים.

יאיר גולן: עולות פה לקונות לא מבוטלות ופערים לא מבוטלים בתיאום הבין משרדי.

יאיר גולן: אנחנו הולכים לטפל בעניין הזה.

יאיר גולן: התיאום הבין משרדי הוא לא טוב וברור שאי אפשר לקדם אתה דברים בלי שיתוף פעולה הדוק בין משרד הכלכלה למשרד הבינוי והשיכון, למשרד הפנים בתחומים של הדיווח, בלי שותפות של משרד הבריאות ומשרדים נוספים כמו המשרד להגנת הסביבה שגם לו יש חלק באתרי הבנייה.

יאיר גולן: לכן אין מנוס.

יאיר גולן: אנחנו נטפל בעניין הזה בצורה שיטתית, סדורה, כולל בגיבוש מערכת ענישה, אכיפה והרתעה כפי שצריך.

יאיר גולן: צודק ניר שהחלק שלה אכיפה בסופו שלד בר הוא לא העיקר.

יאיר גולן: אנחנו צריכים לעבוד על המוטיבציה החיובית.

יאיר גולן: על הרצון של האנשים וההבנה שלהם שצריך לקם מערכת בניה מודרנית, בטיחותית, מתקדמת.

יאיר גולן: ברור שלשם צריך ללכת ונטפל גם בזה.

אפרת רייטן: תודה על הדברים האלה.

אפרת רייטן: יש חשיבות מאוד גדולה להציף את הדברים הבולטים, החמורים, שאני רואה שאנשים מדברים מדם לבם.

אפרת רייטן: האכפתיות זה דבר מבורך.

אפרת רייטן: כמו ששמענו, למרכז לשלטון המקומי והרשויות המקומיות, יש להם תפקיד חשוב מאוד במסגרת המאבק שלנו והשינוי שאנחנו מבקשים לערוך, גם משרד הכלכלה.

אפרת רייטן: בבקשה, מירה סלומון מהמרכז לשלטון המקומי.

מירה סלומון: שלום, צוהריים טובים.

מירה סלומון: נאמר ברקע אין לנו תפקיד חשוב כל כך ואנחנו סבורים שיש בזה אמת רבה.

מירה סלומון: בהיעדר תיקון חקיקה, צריך לתקן חקיקה כדי שיהיו לנו הסמכויות הנכונות, כדי שנוכל לפעול יחד עם זרוע העבודה בפיקוח על אתרי הבניה.

מירה סלומון: העברנו את זה מספר פעמים בעבר, בישיבות שהיו בעבר, כיום הסמכות לפקח על אתר הבניה לא בהשפעות של אתר הבנייה על המרחב הציבורי אלא בהשפעות של אתר הבנייה פנימה, על העובדים, זו סמכות שנמצאת בידי זרוע העבודה.

מירה סלומון: לא משנה איפה זרוע העבודה נמצאת.

אפרת רייטן: אבדנו את התקשורת.

אפרת רייטן: אם נוכל נתחבר מאוחר יותר.

אפרת רייטן: בינתיים נשמע את דן ורשבסקי מאיגוד המנופאים.

דן ורשבסקי: שלום לכולם, אני שמח אחרי שלוש שנים שיש לנו ועדה פעילה תחת ממשלה ואני בטוח שיהיו שינויים.

דן ורשבסקי: שמי דן ורשבסקי יושב-ראש ועד ארצי של מפעילי עגורן צריח.

דן ורשבסקי: אני בעצם נציג הפועלים האמיתי היחיד בוועדה הזאת.

דן ורשבסקי: בשלוש השנים שלא היו ועדות, לא היה פיקוח ומי שניהל היו האגפים השונים בממשלה.

דן ורשבסקי: מה שקרה כשאין פיקוח או כשיש חוסר פיקוח, גופים עבריינים ועסקנים מסוימים משתלטים על הענף.

אפרת רייטן: איך אתה מרגיש את זה בפועל?

אפרת רייטן: כמו שאמרת בצדק, אתה זה שמייצג את העובדים.

דן ורשבסקי: זה בדיוק מה שקורה, כל העסקנים והפורומים ידברו ובסופו של דבר, אנחנו, הפועלים הקטנים נעבוד על פי החלטות שמתקבלות ולא תמיד מקצועיות.

אפרת רייטן: לכן אתה נמצא פה, כדי לבטא את העמדה הזאת.

דן ורשבסקי: אני רוצה לדבר אתכם על מה שקורה בשטח.

דן ורשבסקי: החבר'ה האלה של משרד העבודה כל הזמן בפרונט, הייתה טעות קטנה, אמרת בהתחלה שלא מתעסקים בזכויות עובדים ויותר בבטיחות.

אפרת רייטן: זה לא מה שאמרתי, אמרתי שזכויות עובדים זה דבר חשוב אבל מדובר פה בחיי אדם.

דן ורשבסקי: ענף הבניין ידוע בכך שזכויות העובדים לא נשמרים וכתוצאה מכך, אין קבלן אחד במדינת ישראל שיש לו פועלי בניין שעובדים בפועל.

דן ורשבסקי: כולם דרך קבלני משנה ושם לא נשמרות הזכויות שלהם ובגלל זה יש תאונות.

דן ורשבסקי: כולם עובדים בשחור וכשאתה מקבל כסף שחור קל לי להכריח אותך לעבוד כי לא תקבל משכורת.

דן ורשבסקי: תמיד יושבים פה אנשים ממשרד העבודה ומנהל הבטיחות, מה חסר לי?

דן ורשבסקי: איפה אגף ההכשרות שהם האחראים?

דן ורשבסקי: היו צעקות מצד הקבלנים על חוסר מנופאים.

דן ורשבסקי: פתחו 3 מכללות בירושלים ותוך שנה וחצי הכשירו 1,000 איש תוך זיופים.

דן ורשבסקי: אגף ההכשרות יודע את זה, הוא לא רוצה להיפגש אתנו.

דן ורשבסקי: הוא נותן למכללות האלה שוב אישור להיפתח ולעבוד והכי גרוע, הוא עושה עבודות וישיבות לשינוי הכשרות והמכללות מנהלות לו איך להמשיך להכשיר.

דן ורשבסקי: מנכ"ל האכיפה וההסדרה - עשינו חוק מצוין יחד עם הקבלנים.

דן ורשבסקי: המשטרה תוספת חברות כוח אדם שמזייפות.

דן ורשבסקי: חברות כוח אדם שמשלמות בשחור.

דן ורשבסקי: נתפסה חברת כוח אדם שהלבינה 700 מיליון שקל בשנה וחצי.

דן ורשבסקי: למה הן פועלות עדיין?

דן ורשבסקי: מי נותן על זה את הדעת?

דן ורשבסקי: אחר כך, מנופאי חדש, שהוכשר לא כחוק עולה למנוף לעבוד בחברות הפושעות האלה, אצל עבריינים ומי אחראי בסופו של דבר?

דן ורשבסקי: מנהל הבטיחות.

דן ורשבסקי: איפה אגף ההכשרות?

דן ורשבסקי: איפה מאיר דוד יושב-ראש מנהל האכיפה וההסדרה שאחראי על זה שאני אקבל את הפרנסה שלי בזמן ולא מעסיקים עבריינים, לדבר על ערבות.

דן ורשבסקי: אני אדי והמעסיקים יכולים לריב מפה עד הודעה חדשה, יש שני דברים שאני מסכים אתו: אחד, דובר פה על טכנולוגיות, אני רואה שמפרסמים בטלוויזיה מנוף בשלט רחוק.

דן ורשבסקי: למה קבלנים מתנגדים לדבר פשוט, לשים צ'יפ, מנופאי שיש לו גישה עולה ושם את הצ'יפ, בלי זה המנוף לא יעבוד.

דן ורשבסקי: הם מתנגדים לזה, למה?

דן ורשבסקי: אנחנו לא צריכים לשאול אותם מה הם רוצים, אתם צריכים לקבוע מה הם צריכים לבצע כדי לשמור על החיים שלי.

דן ורשבסקי: איך קבלן כוח אדם משלם 40 שקל ויש לו עסק.

דן ורשבסקי: מעסיק אנשים, לא מדווח.

דן ורשבסקי: מנהל האכיפה וההסדרה יכול לדרוש ממנו ערבויות.

דן ורשבסקי: פעם ברבעון צריך לחדש ערבות.

דן ורשבסקי: יש קבלנים שמופיע להם 20-30 איש, בפועל הם מעסיקים מעל 100 איש.

דן ורשבסקי: מחר, כשהקבלן הזה פושט את הרגל כי הוא עבריין, מה שיקרה הוא שהעובדים לא יקבלו שכר, העבריין הזה עשה כבר את הכסף שלו ואני אבוא לממשלה, לביטוח לאומי, להוציא כסף לעובדים.

דן ורשבסקי: אתם מבינים איפה אנחנו עובדים?

דן ורשבסקי: אתם משלמים את זה, אז למה לא לעשות חוק כמו שצריך?

דן ורשבסקי: דבר שלישי, איפה רשות ההגירה והאוכלוסין?

דן ורשבסקי: יש פועלים זרים באתר הבניה.

דן ורשבסקי: היום דיווחתי למשרד העבודה שכבר משבוע שעבר יש סינים שעובדים על מנוף בחברות סיניות זרות.

דן ורשבסקי: לא צריך להגיד לי שהלוואי כולם יעבדו כמו הסינים.

דן ורשבסקי: אדוני סגן השרה, אתה לא יודע כלום על סינים.

דן ורשבסקי: אני אגיד לך את האמת, הם עבריינים פשוט הם סגורים ואתה לא יכול לדעת כלום.

דן ורשבסקי: סינים עולים על מנוף זה ידוע.

דן ורשבסקי: איפה הפיקוח?

דן ורשבסקי: איפה הרשם?

דן ורשבסקי: אם תופסים אותו, איפה ראש אגף ההגירה והאוכלוסין?

דן ורשבסקי: לקחת את הסיני הזה ולהעיף אותו מפה כי הוא עובר על החוק.

דן ורשבסקי: אם קורה משהו?

דן ורשבסקי: מי ייתן את הדעת והדין על זה?

אפרת רייטן: אז מה אתה אומר?

אפרת רייטן: יש הפקרה?

אפרת רייטן: יש עצימת עיניים?

אפרת רייטן: זה נוח?

דן ורשבסקי: את אף אחד לא מעניין הפועל הקטן, רק איפה יש כסף.

דן ורשבסקי: כמה התגלגל ואיך ימשיכו לגלגל אותו.

דן ורשבסקי: צריך להקשיב לדברים הפשוטים.

דן ורשבסקי: ראינו בחוק ההסדרה שמה שהקבלנים רצו הם השיגו, יש להם כוח.

דן ורשבסקי: אבל כשמדובר על זכויות עובדים ולשים צ'יפ על מנוף שיגלה, אומרים חס וחלילה, אם לא תפעיל את הצ'יפ המנוף יעמוד, אבל שכח שהוא מדבר אתי ואני יודע שאם אני לא מפעיל את הפטרייה של החשמל המנוף גם לא יעבוד.

דן ורשבסקי: מפריע להם שיגלו כמה שעות עובדים אצלם על המנוף, 14 ו-16 שעות השעון הזה יכול להוציא גם גרוע מזה, יש מעסיקים שמעסיקים בשחור.

דן ורשבסקי: אני אזמין עובד, אשלם לו יומית בשחור והוא יעלה על המנוף.

דן ורשבסקי: המכשיר אמור לבדוק מי עובד על המנוף ואיך הוא שייך לקבלן, איך הקבלן משלם לו ולכמה שעות.

דן ורשבסקי: הלוואי יהיו כולם בהתאחדות כמו ניר שיושב פה.

אפרת רייטן: כמה מנופאים רשומים וכמה אתם מכירים זיופים בתחום?

דן ורשבסקי: יש בערך 1,400 מנופים בשטח, בשנה וחצי האחרונות הוכשרו קרוב ל-1,000 איש.

דן ורשבסקי: אני מדבר אתך רק על ירושלים ולא על עוד מקומות.

דן ורשבסקי: זה אבסורד, מי קובע בענף ההכשרות כמה מנופאים צריך?

דן ורשבסקי: האם רק בירושלים צריכים מנופאים?

דן ורשבסקי: לא צריך גם בדרום או בצפון?

דן ורשבסקי: יש כמות כזאת של אנשים שקבלו הכשרה, רישיון לעבוד בעבודה כזאת אחרי זיוף.

דן ורשבסקי: המכללה זייפה ובאגף ההכשרות דברו על זה בכלל?

דן ורשבסקי: הוא לא רוצה להיפגש אתנו.

דן ורשבסקי: איך יכול להיות דבר כזה?

דן ורשבסקי: אני יודע שמנהל הבטיחות עצר להם לתקופה, אבל הוא לא אחרי לבטל את זה.

דן ורשבסקי: אני מבקש מהוועדה, כולי תקווה בשבילכם ואני יודע שאתם אנשים אמיתיים, להתעסק בצורך של הפועלים.

דן ורשבסקי: כי אני היחיד, אף אחד לא ידבר אתכם מהפועלים האחרים.

דן ורשבסקי: אתם תשמעו שם של כל פועל אחר רק כשהוא מת והדס תפרסם אותו.

דן ורשבסקי: כמה אנשים אני שולח לאסל, כי הזכות הבסיסית שלהם נפגעה ולא נשמרה.

דן ורשבסקי: בבקשה ממך, אני מקווה שבאמת אחרי 6 שנים יתעסקו בצורך של הפועלים ולא בצורך שלה קבלנים להרוויח כסף.

אדמון בן ליש: אני רוצה להמשיך את דן במילה אחת, אם אפשר לעשות ועדת משנה בנושא מנופאים וזה יהיה כמה שיותר מהר.

קריאה: דרך אגב, הנושא של הכשרות הוא קלוקל גם בעבודה לגובה.

אפרת רייטן: אני מבקשת לשמוע את מיכל, מנהלת מחקר ודוברות של הקו לעובד, בבקשה.

מיכל כורך: תודה.

מיכל כורך: אני מברכת על קיום הישיבה ובטוחה שהדברים הולכים לקרות והרבה דברים שנאבקו עליהם הרבה ארגונים ועובדים לאורך השנים, אני מקווה שעכשיו יקבלו נראות.

מיכל כורך: אנחנו עושים מעקב יומיומי אחרי תאונות העבודה דרך מד"א.

מיכל כורך: במובן הזה אנחנו יודעים שיש עליה בסך תאונות העבודה, אני לא מדברת רק על הרוגים, אני מדברת גם על פצועים בינוני וחושב לי לשים אותם על השולחן.

מיכל כורך: יש פה שני נושאים, טיוב הנתונים וצריך לדבר גם על הפצועים בינוני.

מיכל כורך: אי אפשר לקחת את זה כיד המקרה שמישהו נפצע בינוני, זה חייב להיות חלק מהנתונים שאנחנו מדברים עליהם וצריך להבין מה מקור הנתונים כי כרגע, לפחות לרשות המנהל, אלה המעסיקים.

מיכל כורך: לדעתי מכל מה שנאמר פה, זה לא נתון מספק.

מיכל כורך: בתאונות עבודה בינוניות, כמוש אמר חבר הכנסת כסיף, מדברים על צו סגירה או לפחות חקירה של מה שקורה.

מיכל כורך: זה לא יוכל להיות שרק במקרים של פציעה קשה או הרוג צריך לתת את הדעת, לא יכולים להסתמך על הגורל בתוך זה.

מיכל כורך: זה אומר שהיו הרבה ליקויים וצריך לדעת מה עושים עם זה.

מיכל כורך: אחרי טיוב נתונים ותאונות עבודה בינוניות אני רוצה להתייחס על מה שדובר על רשם הקבלנים.

מיכל כורך: רשם הקבלנים, לפחות עד לפני כמה ימים, לא ביצע שימוע לקבלנים מאז חודש אפריל.

מיכל כורך: כל הנתונים שקופים, אלה נתונים שהרשם פרסם.

מיכל כורך: יש נוהל, מתכונת שבה מועברים שמות ועדיין לא נעשה שום שימוע.

מיכל כורך: אנחנו מדברים על עשרות קבלנים שיש להם הרבה צווי בטיחות ועדיין לא קרה כלום.

מיכל כורך: לדניה סיבוס היה שימוע ב-2018, לא קרה כלום בשימוע הזה, מאז היו לה 45 צווים עד ליולי 2021.

מיכל כורך: אלה לא דברים לא ידועים.

מיכל כורך: זה לא משהו שהתפרסם אתמול בכלכליסט.

מיכל כורך: בדו"ח החצי שנתי שלנו כבר כתבנו על דניה סיבוס.

מיכל כורך: מה שקורה הוא שרשם הקבלנים מתנה או על תנאי או בפועל את הרישיון ואנחנו רואים שכולם ממשיכים לקבל צווי בטיחות זה אומר שהרשות יודעת שהם ממשיכים להיות עברייני בטיחות ולמרות שזה בתנאי שלהם שאם הם יקבלו צו בטיחות הם לא יוכלו להמשיך לעבוד, הם ממשיכים לקבל צווי בטיחות.

מיכל כורך: ההצלבה של הנתונים חייבת לפעול באופן כזה שאינטרסים כלכליים של חברות לא יבואו על חשבון העובדים ולא על חשבון אף אחד אחר.

מיכל כורך: דבר אחרון, אכיפה מעבר לקו הירוק, לא ניכנס לכל המשמעויות של זה, זה לא קורה.

מיכל כורך: צריך להרחיב את הסמכויות כך שיתאפשר שאם עובד נפצע מעבר לקו הירוק וזה קורה הרבה, שזה יטופל.

אפרת רייטן: תודה רבה, הקרן לעידוד ופיתוח ענף הבניה, עורכת דין זהר שטיינברג בבקשה.

זהר שטיינברג: אני מצטרפת לברכות על הוועדה החשובה ואני רוצה להתחבר לדברים של דן ורשבסקי.

זהר שטיינברג: כתבנו את הממצאים שלנו בתוך ניר העמדה וזה אחד הנושאים הכי משמעותיים בעיני ואי אפשר להפריד את הדיון בין זכויות עובדים לבין הבטיחות שלהם.

זהר שטיינברג: אנחנו מדברים על ענף שהעובדים בו מוחלשים.

זהר שטיינברג: הם מלכתחילה מגיעים לפה כעובדים זרים, עובדים פלסטינים, עובדים שרומסים את הזכויות שלהם מידי יום וכולם מעלימים מזה עין, יודעים ומשתיקים.

זהר שטיינברג: שלא נדבר על תופעת הראיסים שאני מניחה שכולם מכירים ושמעו ולא עלה הנושא הזה בכלל.

זהר שטיינברג: יש את המעסיק, תאגיד כוח אדם זר לבניין, יש את הקבלן שהוא המעסיק בפועל, אבל מיש בפועל מנהל את העובדים בשטח, באתרי הבניין הם ראיסים שלא אכפת להם כלום.

זהר שטיינברג: צריך לשים את הדבר הזה על השולחן, לדבר על זה, לטפל ולמגר את התופעה הזאת אחת ולתמיד.

זהר שטיינברג: בעניין זיופי תעודות, אנחנו רואים את הזיופים גם עם מדריכים עצמם שכן מאושרים על ידי הגופים.

זהר שטיינברג: אני בעצמי דיווחתי על מדריכים שאני יודעת שמזייפים את התעודות ואני לא יודעת מה נעשה אתם, הם עדיין מדריכים בשטח.

זהר שטיינברג: תאונות עבודה, צריך לשים לב לדבר חשוב, סילוף של הראיות באתרי הבניין.

זהר שטיינברג: אנחנו שומעים את העובדים ומכירים את המקרה מתוך השטח עצמו, מקרה של אדם שנפל מגובה ואז מהר שמו עליו רתמה כדי להסתיר ראיות ולזייף את העבודות.

זהר שטיינברג: זה משהו שצריך לקחת בחשבון.

זהר שטיינברג: לגבי אכיפה או פיקוח, אנחנו רואים שאין היום פיקוח.

זהר שטיינברג: בגלל זה המעסיקים יכולים לעשות מה שהם רוצים.

זהר שטיינברג: בלי מתווה ברור לפיקוח ולאכיפה ולענישה, אולי אפשר לתת גם הטבות וכוכבים, אבל כשבן אדם עובר עבירה פלילית, הוא צריך להיענש.

זהר שטיינברג: הקבלנים והמעסיקים, תאגיד לכוח אדם זר, עוברים עבירות פליליות.

זהר שטיינברג: אין מקום לתגמל אדם שעובר עבירה פלילית.

זהר שטיינברג: היינו באתרים בעצמנו, שידעו שיום למוחרת מגיעה אליהם תוכנית הכוכבים, אז באותו יום הכול היה נראה יפה וטוב בשטח, אבל יום למוחרת הכול חזר לקדמותו.

אפרת רייטן: נמצא אתנו גדעון זעירא מהמ.מ.מ.

אפרת רייטן: לא מעט זמן אתם עוסקים במרכז המחקר של הכנסת על הנשוא, אם תוכל להוסיף לנו מתוך המחקרים והנתונים שאתם אספתם.

גדעון סער: תודה רבה כבוד יושבת הראש.

גדעון סער: בהמשך לפניה שלך לפרסום נתונים וסגן השרה דיבר על החשיבות של איסוף נתונים ועיבוד שיטתי שלהם, הרשי לי להציף פה אתגרים בניהול המידע ובשימוש בו מתוך אתגרים באיסוף המידע שלנו לאורך השני.

גדעון סער: זה משליך גם על השימוש פנימה, לצורך אכיפה יעילה וגם החוצה לצורך פרסום ושקיפות ופרסום מהימן.

גדעון סער: אני יכול לחלק את זה לשלושה מישורים: האחד, שימוש מיטבי במידע הקיים.

גדעון סער: למיטב ידיעתי, חלק גדול מהנתונים של מנהל הבטיחות מבוסס על מאגר מידע שהוא מערכת תפעול של המפקחים, הוא לא נועד לעיבוד מידע ובטח לא שימוש בהיקפים הולכם וגוברים של מידע.

גדעון סער: חלק גדול של המידע אמנם מדווח למנהל, אבל מוזן באופן ידני מה שמקשה על קבלת מידע מקיף.

גדעון סער: יכול להיות שהמנהל מיודע, אבל הוא לא יודע, לא יכול לקבל את התמונה המלאה.

גדעון סער: אני יודע שבחלק מסוגי הדיווחים הם פונים לדיווח מקוון, אבל עדיין חלק מהמידע מוזן באופן ידני ולא תמיד יש למפקחי העבודה זמן לזה.

גדעון סער: דובר פה על קו חם ושיתוף פעולה עם המוסד לבטיחות וגהות, היקפי המידע רק ילכו ויגברו.

אפרת רייטן: ואין תשתית ומערכת אמינה ומערכת נכונה וראויה כדי לעבד את כל הדבר הזה.

אריק שמילוביץ: אני אוסיף שעשינו בדיקה כמותית להרגיש את השטח.

אריק שמילוביץ: הגענו למד"א כדי לברר כמה דיווחים, יש 50 תאונות עבודה מידי יום ולנו מדווחים רק על שלושה.

אריק שמילוביץ: מתברר שהדיווחים של מ"א לא תמיד יש יחס עובד מעביד.

אריק שמילוביץ: גם בן אדם שחתך את עצמו בבית זו תאונת עבודה מבחינת מד"א, אבל לא אלינו.

אריק שמילוביץ: כשאנחנו מגיעים לביטוח לאומי, היחס הוא פי 6, פי 7, זאת אומרת שיש יותר דיווחים לביטוח לאומי.

אריק שמילוביץ: אני שואל, למה לא להגיד לכל עובד שתובע את הביטוח הלאומי, אני לא מאשר לך את התביעה כי היא לא דווחה לנו בכלל, או אין מנגנון שיסביר לי למה מנהל הבטיחות לא יודע על הדיווחים האלה.

יאיר גולן: אתה לא צריך להציג עכשיו פתרונות.

יאיר גולן: יש בעיה בדיווח, היא לא שלך.

אריק שמילוביץ: בסופו של דבר תמונת המצב שאת מדברת, שאנחנו לא מקבלים אותה, זה בגלל שאנחנו לא מקבלים את הדיווחים מכל מיני.

גדעון סער: הרובד שאני דברתי עליו זה שימוש מיטבי במידע שכבר קיים, זה רובד שלישי שהוא מסד נתונים ממשלתי אחיד שמבוסס על הגדרות אחידות וזה אולי אחד האתגרים בדו"ח חודשי כמו שדובר עליו וזה עלה גם בדו"ח ועדת אדם בצורה נחרצת.

גדעון סער: רובד שני זה טיוב התמונה בדיווחים שבסמכות המנהל, למשל עד כמה שאני יודע אין היום חובת דיווח על סגירת אתר בנייה.

גדעון סער: בדרך עקיפה המנהל יודע על זה אם מדווחים על מינוי מנהל עבודה באתר אחר.

גדעון סער: כלומר לא כל התמונה בשטח פרושה המנהל.

גדעון סער: למשל גם פירוק עגורן.

גדעון סער: אני לא יודע באיזה אופן יש סטייה, אבל המידע לא מלא והוא יוכל להביא בין היתר לפעולות פיקוח מיותרות ובזבוז כוח אדם.

אפרת רייטן: איפה שצריך אין ואיפה שאולי לא צריך, יש.

אריק שמילוביץ: ב"ריל דאון" של התוכנית זה נמצא ברובדים היותר משניים, זה גם נמצא בתוכנית שרן רשם והיא מוצגת לגבי שינוי התקנות, בדיוק הדברים האלה של הודעה לספק ולא רק חובה לדווח על התחלת בניה.

אפרת רייטן: תודה.

אפרת רייטן: נשמע את אביב מאיגוד חברות עגורני צריח מלשכת המסחר, בבקשה.

אביב כרמל: שמי אביב כרמל ואני יושב פה בכובע של יו"ר איגוד עגורני הצריח בלשכת המסחר.

אביב כרמל: אני רוצה לברך על הוועדה ורוצה גם להודות לסגן השרה יאיר גולן על הזמן שהוא הקדיש, זו לא רק אמירה, הדלת שלו באמת פתוחה, בדקתי.

אביב כרמל: אין ספק שמנהל הבטיחות פועל ועבודה רבה נמצאת לפתחם.

אביב כרמל: יש שם צוות של אנשים מקצועיים ומקצוענים עם ניסיון ורצון רב, אבל איכשהו, בהיבט שלנו לפחות, בסופו של יום רוב הדברים קורים לאט מידי, מעט מידי, אם בכלל.

אביב כרמל: כולם מציינים מספרי הרוגים ופצועים, אסור לשכוח שכל אחד הוא מאה אחוז בן אדם, עולם ומלואו.

אביב כרמל: זה לא מספר, כל אחד זה עולם שלם.

אביב כרמל: התעשייה שאני מייצג, עגורני הצריח, הוא לב לבו של רוב האתרים.

אביב כרמל: רוב העסקים במלאכה הם סופר מקצוענים, יש הרבה מה לעשות, אני מקווה שסוף סוף יהיה שינוי משמעותי והרכבת הזו תצא מהתחנה, תעלה הילוך לכיוון הנכון.

אביב כרמל: עלה קודם נושא יבוא עגורני צריח לא תקינים לכאורה.

אביב כרמל: יש תהליכים ויש תקנות, אנחנו פועלים לפיהם.

אביב כרמל: אין הפרט מעיד על הכלל ובאמירה הגורפת הזאת זה לייצר מציאות מעוותת, לטעות ולהטעות.

אביב כרמל: כפי שציינתי יש הרבה מה לעשות, פתרונות חדשים בטכנולוגיות, ניהול ופיקוח תנאי עבודה, בטיחות ואתרי בנייה והמרחב הציבורי סביבם.

אביב כרמל: לא צריך בשביל זה תקציבים, צריך פשוט להחליט לעשות.

אביב כרמל: יש לסיים את תהליכי ההסדרה בתהליכים במקצועות השונים של העגורנים שהתחילו ונפסק לפני כשנה.

אביב כרמל: המטרה משותפת, אנחנו באים בידיים פתוחות ושיתוף פעולה עם כל מי שידרוש וכל מה שיידרש.

אפרת רייטן: תודה רבה אביב.

אפרת רייטן: אני רוצה לסכם את הישיבה שהייתה ישיבה ראשונה מאוד חשובה.

אפרת רייטן: אני מברכת את סגן השרה ואת כל הגורמים על הנכונות לשיתוף פעולה.

אפרת רייטן: אני יודעת שגם ההסתדרות וארגוני העובדים אתנו וכולם מוכנים לעשות והבנתי אפילו שהם אפילו יכריזו על סכסוך עבודה.

אפרת רייטן: יש להם אישור אם יידרשו להכריז על סכסוך עבודה כדי לשמור על חיי אדם והבטיחות בעבודה.

אפרת רייטן: הנושא הזה חשוב לכולם, זה מקום מעולה להתחיל לעבוד בו בשיתוף פעולה.

אפרת רייטן: אני באמת מברכת על הרוח הטובה שיש כאן ואני בטוחה שנצליח.

אפרת רייטן: כמו שאמר אביב, צריך להחליט לעשות ואז לעשות, אז החלטנו.

אפרת רייטן: תודה רבה לכולם, הישיבה נעולה.